drugo kolo – Страна 2 – Novak Đoković\nNovak je u drugom kolu drugog Mastersa u sezoni, koji se igra u prestonici Italije, rezultatom 2:0, po setovima 6:3, 6:2 nadigrao domaćeg tenisera i dobitnika vajld karte, Salvatorea Karuza (ATP #87).\nNajbolji teniser sveta nastavlja da niže pobede u 2020. godini. Novak je u drugom kolu Otvorenog prvenstva SAD savladao Britanca Kajla Edmunda (ATP #44) rezultatom 6:7 (5:7), 6:3, 6:4, 6:2 i stigao do 25-0 u sezoni.\nNovak slavio protiv Mutea u drugom kolu Pariza\nNajbolji teniser sveta pobedom je započeo pohod ka petoj tituli na "Rolex Paris Masters"-u. Novak je u drugom kolu bio bolji od Korentana Mutea iz Francuske (ATP #97) rezultatom 7:6, 6:4.\nDrugom pobedom u prestonici Japana Novak se plasirao u četvrtfinale svog prvog od dva turnira koja su sastavni deo programa jesenje azijske turneje. Prvi nosilac je bez većih problema savladao domaćeg tenisera Goa Soedu (ATP #133) rezultatom 6:3, 7:5 u okviru susreta drugog kola posle jednog časa i 34 minuta.


OŠ ''Sveti Sava'' pobjednik humanitarnog odbojkaškog turnira\tIstaknuto\nNedjelja, 17 Februar 2019 18:31\nOŠ ''Sveti Sava'' iz Istočnog Novog Sarajeva pobjednik je humanitarnog odbojkaškog turnira, koji se danas, u organizaciji Crvenog krsta Istočna Ilidža, igrao u Sportskoj dvorani u Vojkovićima.\nSav prihod od kotizacija, ali i ličnih donacija učesnika namijenjen je za pomoć u liječenju našeg mladog sugrađanina Miloša Božovića, koji je teško povrijeđen na fudbalskoj utakmici u avgustu 2014. godine.\nNa današnjem turniru, na kojem su učestvovali zapoleni radnici iz škola i drugih ustanova i organizacija, učestvovalo je sedam ekipa, podijeljenih u dvije grupe.\nOŠ ''Sveti Sava'' je u finalnoj utakmici savladala ekipu ELTA TV rezultatom 2:0, dok je u susretu za treće mjesto OŠ ''Jovan Dučić'' Kasindo savladala OŠ ''Petar Petrović Njegoš'' Istočna Ilidža rezultatom 2:1.\nIako je osnovni cilj turnira bio prikupljanje pomoći za liječenje Miloša Božovića, na svim utakmicama pokazan je i izuzetan takmičarski duh, kao i tradicionalni rivalitet.\nKurs WORT – Elta 0:2\nOŠ ''Petar Petrović Njegoš'' – OŠ ''Aleksa Šantić'' 2:1\nKurs WORT - OŠ ''Petar Petrović Njegoš'' 0:2\nOŠ ''Aleksa Šantić'' – Elta 0:2\nKurs WORT - OŠ ''Aleksa Šantić'' 1:2\nOŠ ''Petar Petrović Njegoš'' – Elta 1:2\n1. Elta 3 0 6:1\n2. OŠ ''Petar Petrović Njegoš'' 2 1 5:3\n3. OŠ ''Aleksa Šantić'' 1 2 3:5\n4. Kurs WORT 0 3 1:6\nOpština Istočna Ilidža – OŠ ''Sveti Sava'' 0:2\nOŠ ''Sveti Sava'' – OŠ ''Jovan Dučić'' 1:2\nOpština Istočna Ilidža - OŠ ''Jovan Dučić'' 2:1\n1. OŠ ''Sveti Sava'' 1 1 3:2\n2. OŠ ''Jovan Dučić'' 1 1 3:3\n3. Opština Istočna Ilidža 1 1 2:3\nOŠ ''Petar Petrović Njegoš'' - OŠ ''Jovan Dučić'' 1:2\nElta - OŠ ''Sveti Sava'' 0:2\nPosljednja izmjena Nedjelja, 17 Februar 2019 19:17\nViše iz kategorije: « Cijene akcija Elektrodistribucije Pale ''skočile'' za 324 odsto Najsloženije operacije u oblasti ginekologije od sada i u Bolnici ''Srbija'' »


Ima li razloga za brigu ako ste primili dve različite vakcine - Sputnjik Srbija\n20:40 13 Maj 2021\nIma li razloga za brigu ako ste primili dve različite vakcine\n11:23 10.04.2021 Preuzmite kraći link\nDanica Ćujić iz Instituta za primenu nuklearne energije objasnila je danas da ljudi koji su greškom primili dve doze vakcina protiv korona virusa različitih proizvođača ne treba da brinu jer se u njima nalaze virusne čestice koje imaju isti cilj.\n"To još nije preporuka, ali građani kojima se to desilo ne bi trebalo da brinu. To su samo virusne čestice spakovane na različit način, ali imaju isti cilj", rekla je Ćujićeva za TV Prva.\nNapominjući da su u pitanju bili sporadični slučajevi, ona je naglasila da je bezbednost svake vakcine proverena pojedinačno.\nNavodi da je to je slična situacija kao da je osoba preležala kovid, a zatim primila vakcinu.\n"Neke nespecifične reakcije bi trebalo da budu, ali to su reakcije na vakcinu", rekla je Ćujićeva i poručila da ne treba praviti paniku, preneo je Tanjug.


Vreme 1038 - Licni stav – Posle samita NATO-a u Lisabonu: Balkanska agenda -->\nZa zemlje Zapadnog Balkana zaključak bi mogao glasiti da će NATO u predstojećim godinama posvetiti pažnju širenju i dovršenju misije na ovom prostoru\nUpravo završeni samit Severnoatlantskog pakta u Lisabonu imao je za cilj da pokaže da je ovaj vojnopolitički savez i u svojoj šezdeset prvoj godini zadržao vitalnost i da je spreman da odgovori na bezbednosne izazove XXI veka. Vašington može biti zadovoljan pošto su u Lisabonu ispunjena sva američka očekivanja. Usvojen je novi strateški koncept na osnovu dokumenta "NATO 2020" koji je pripremila grupa stručnjaka sa Medlin Olbrajt na čelu, učvršćene su savezničke veze, nastavljen je rad na izgradnji odbrambenog raketnog štita, a prisustvo ruskog predsednika Dmitrija Medvedeva pokazalo je da se dijalog između NATO-a i Rusije nastavlja i da operacija NATO-a u Avganistanu i dalje može da računa na ruske baze u Srednjoj Aziji.\nUprkos tome što u ovom trenutku ne postoje direktne vojne pretnje bezbednosti članicama NATO-a, ovaj vojni savez je svoju svrhu potražio u odgovoru na izazove koje donosi globalizacija, poput ugrožavanja pomorskih komunikacija od kojih zavisi snabdevanje razvijenih zapadnih društava naftom i drugim strateškim sirovinama ili napada na njihove osetljive kompjuterske sisteme. Iako ovi izazovi ne zahtevaju odgovor nuklearnim snagama, u Lisabonu je još jednom ukazano na značaj nuklearnog naoružanja, pre svega američkog, za odvraćanje hipotetičkog agresora. Jačajući veze između SAD i Evrope kao i između Severnoatlantskog pakta i Evropske unije, planirajući dalje širenje i razvijajući odnose sa Rusijom, mediteranskim zemljama i drugim partnerima, NATO je na Lisabonskom samitu još jednom pokazao nameru da izraste u najmoćniju vojnu silu na svetu čija će baza ostati u Evropi.\nDILEME: Uprkos slavljeničkoj atmosferi, neke dileme su ipak ostale. Među današnjim članicama izdvajaju se tri grupe zemalja koje različito vide budućnost ovog vojnopolitičkog saveza. Prvu čine SAD i Velika Britanija koje smatraju da bi NATO trebalo da nastavi da se širi i pokriva sve veći deo sveta odgovarajući, praktično, na sve moguće krize. Nove članice iz Istočne Evrope u tome ih, uglavnom, podržavaju, jer u daljem jačanju NATO-a vide garanciju bezbednosti naspram Rusije. Većina zapadnoevropskih članica je, ipak, mišljenja da bi NATO trebalo da ostane privržen svojoj izvornoj misiji odbrane Severnoatlantskog regiona i ne vide razloga za njegovu globalnu ulogu koja podrazumeva velike izdatke za naoružanje i misije van Evrope koje su se i u Iraku i u Avganistanu pokazale kao problematične. Vodeće članice EU, Nemačka i Francuska, pri tom ne vide ni razlog za dalje nadmetanje sa Rusijom, koja postaje sve važniji trgovinski partner i izvor nafte i gasa na kojima počiva njihova privreda.\nSa svoje strane, Rusija ostaje protivnik svakog širenja NATO-a iako ne propušta nijednu priliku za dijalog i razvoj odnosa sa ovom vojnopolitičkom organizacijom. Američki predsednik Barak Obama i ruski predsednik Dmitrij Medvedev do sada su načinili niz krupnih koraka na unapređenju odnosa Moskve i Vašingtona, ali je senku na njihove odnose bacila nedavna pobeda republikanaca u SAD na dopunskim izborima za američki Kongres koji su odmah stavili do znanja da se protive ratifikaciji sporazuma o ograničavanju strateškog naoružanja. Odmeravanje snaga dve velike sile tokom prethodnih godina završilo se nerešeno: uprkos protivljenju Rusije, SAD i većina njihovih saveznika u NATO-u priznalo je jednostrano proglašenu nezavisnost Kosova, ali su rat na Kavkazu i nezavisnost Južne Osetije i Abhazije jasno pokazali granicu do koje je Rusija spremna da toleriše širenje NATO-a. Namera NATO-a da se proširi na Gruziju i Ukrajinu za sada su zaustavili čvrst stav Moskve prema Gruziji i političke promene u Ukrajini, gde je posle nedavnih izbora splasnulo raspoloženje za ulazak u NATO.\nNOVA MISIJA: To je, verovatno, bio povod da NATO na samitu u Lisabonu svoju pažnju ponovo usmeri ka zemljama Zapadnog Balkana. Iz američkog ugla posmatrano, angažovanje NATO-a na Balkanu predstavlja nedvosmislenu potvrdu nove misije ove organizacije. Vojna intervencija na Kosovu 1999. godine smatra se primerom uspešne out-of-area operacije NATO-a koja je ubrzala ulazak Albanije i Hrvatske i otvorila perspektivu njegovog daljeg širenja na Zapadom Balkanu očekivanim prijemom Makedonije, Crne Gore i Bosne i Hercegovine. Kruna ovog procesa bio bi eventualni ulazak Srbije u NATO koji bi doneo konačnu potvrdu ispravnosti njegove politike tokom prethodnih dvadesetak godina. Koliko je ovakav način razmišljanja prisutan u krugovima NATO-a nedavno je potvrdio bivši američki ambasador SAD u Srbiji Vilijem Montgomeri, kada je na predstavljanju svoje knjige u Beogradu izjavio da je ubedljiva vojna i politička pobeda na Balkanu bila jedan od glavnih razloga što se administracija Džordža Buša mlađeg odvažila na vojnu intervenciju u Iraku.\nZa zemlje Zapadnog Balkana zaključak bi mogao glasiti da će NATO u predstojećim godinama posvetiti pažnju širenju i dovršenju misije na ovom prostoru. U deklaraciji Lisabonskog samita zapisano je: "Pozdravljamo postignuti napredak Kosovskih bezbednosnih snaga pod nadzorom NATO-a i Policije Kosova. Imajući u vidu poboljšavanje bezbednosne situacije, KFOR se kreće u pravcu jedne manje brojčane snage koja će biti fleksibilnija i koja će sprečavati nerede. Očekujemo da ovaj proces tranzicije, koji podrazumeva smanjenje trupa, traje onoliko koliko nam uslovi dozvoljavaju." Kao što se moglo i očekivati, NATO je pozdravio poboljšanje odnosa sa Srbijom i poručio da je članstvo u NATO-u za nju otvoreno. Da poruka u Beogradu bude ispravno shvaćena pobrinuo se hrvatski predsednik Ivo Josipović koji je, prema zagrebačkom "Jutarnjem listu", u Lisabonu izjavio da je "Srbija dobrodošla u NATO" ističući da bi njeno članstvo doprinelo jačanju stabilnosti regiona. Prema istom izvoru, Zagreb "pomaže i podržava" ulazak u NATO i Bosne i Hercegovine i Makedonije.\nNIJE NA DNEVNOM REDU: Uprkos stavu zvaničnog Beograda da "ova tema nije na dnevnom redu", o njoj se nesumnjivo razmišlja i u Vašingtonu i u Moskvi. Još pre šesnaest godina, u jeku rata u Bosni i Hercegovini, javnost u Srbiji uzbudila je izjava američkog predstavnika u Kontakt grupi, ambasadora Čarlsa Tomasa, da "Vašington želi da vidi Beograd u NATO-u", na koju je tadašnji ruski ambasador u Zagrebu Leonid Kerestedžijanc kratko odgovorio da "Moskva prihvata članstvo Beograda u EU ali ne i u NATO-u". Ne tako davno pažnju je privukla i izjava ruskog predstavnika u ovoj organizaciji, Dmitrija Rogozina, da bi u slučaju ulaska Srbije u NATO Rusija promenila svoju politiku prema Kosovu. Aktuelne nedoumice Moskve prema Srbiji nedavno je izrazila i redovni član ruske Akademije nauka, inostrani član Srpske akademije nauka i umetnosti i član Senata Republike Srpske Jelena Guskova rečima da "ako Beograd toliko uporno pravi ustupke na Kosovu, Sandžaku i Vojvodini, zbog čega mu je uopšte potrebna podrška Rusije".\nOtuda i izjave zvaničnog Beograda ne deluju ubedljivo. Pritisnuta dubokom ekonomskom i političkom krizom Srbija ne može mnogo da očekuje od najavljenog dijaloga Beograda i Prištine bez snažne podrške sa Zapada. Štaviše, bez ove podrške Srbija bi mogla da se suoči i sa dezintegrativnim procesima i u njoj samoj i to će verovatno uticati i na raspoloženje javnosti i, naročito, političkih krugova za koje brzo približavanje i ulazak u EU sve više deluju kao slamka spasa usled krize na koju ni vlast ni opozicija nemaju ubedljive odgovore. Iako i evropska birokratija u Briselu integraciju vidi kao logičan "sledeći korak" koji bi potvrdio da je Unija, uprkos krizi kroz koju prolazi, sposobna za nastavak svoje politike, otpor javnosti u državama-članicama ne uliva mnogo nade zemljama Zapadnog Balkana. Zbog toga nije teško pretpostaviti da bi, kao i toliko puta do sada, snažna podrška SAD mogla da donese preokret i ubrza "balkansko širenje EU". Nije teško pretpostaviti da se upravo na to i računalo u Vašingtonu kada je zemljama Zapadnog Balkana iz Lisabona upućen do sada najotvoreniji poziv da se priključe NATO-u.\nAutor je profesor na Fakultetu političkih nauka


HP SX-LC MINI GBIC RMkt svič cena, cene Srbija, prodaja Beograd Novi Sad Niš\nHP SX-LC MINI GBIC RMkt svič cene\nHP SX-LC MINI GBIC RMkt J4858CR, 1 LC 1000BASE-SX port, Duplex: full only, 62,5/125 µm or 50/125 µm (core/cladding) diameter, graded-index, low metal content, multimode fiber optic, complying with ITU-T G,651 and ISO/IEC 793-2 Type A1b or A1a, respectively,... specifikacija\ncena 5.959,00 din | prodavnica (1)\nHP SX-LC MINI GBIC RMkt J4858CR, 1 LC 1000BASE-SX port, Duplex: full only, 62,5/125 µm or 50/125 µm (core/cladding) diameter, graded-index, low metal content, multimode fiber optic, complying with ITU-T G,651 and ISO/IEC 793-2 Type A1b or A1a, respectively\nEPonuda nije internet prodavnica već Vam omogućava da brzo i lako nađete HP SX-LC MINI GBIC RMkt svič po najjeftinijoj ceni. Naš cilj je da kupci budu što bolje informisani o ponudi HP svič SX-LC MINI GBIC RMkt na tržištu Srbije. Vrlo lako nalazite željeni proizvod za kategoriju Svičevi cene, ne morate da lutate od sajta do sajta za HP Svičevi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP SX-LC MINI GBIC RMkt svič sa PRODAVCEM. EPonuda ne može da garantuje potpunu tačnost specifikacije i slika za HP SX-LC MINI GBIC RMkt svič. Pre kupovine, podatke za HP svič SX-LC MINI GBIC RMkt proverite na sajtu PROIZVOĐAČA.


ZA POVREDU PRAVA NA SUĐENJE U RAZUMNOM ROKU U 2018. GODINI ISPLAĆENO 114.358.000 DINARA: Za naknadu nematerijalne štete po presudama Evropskog suda za ljudska prava u Strazburu isplaćeno 14.655.000\nVršilac dužnosti predsednika Vrhovnog kasacionog suda Dragomir Milojević izjavio je da je uprkos milionima dinara koji su isplaćeni zbog povrede prava na suđenje u razumnom roku, izuzetno zadovoljan radom svih sudova u zemlji u 2018. godini.\nMilojević je ukazao da su sudije veoma opterećene brojem predmeta, da jedan sudija drugostepenog parničnog veća Višeg suda u Beogradu ima u radu preko hiljadu predmeta, ali da su oni uspeli uspešno da ih savladaju.\n"Što se tiče rezultata sudova u Srbiji, oni su izuzetno dobri. To kažem zato što je savladavanje priliva preko 100 odsto na nivou Srbije", ukazao je on.\nUpitan o realizaciji jedinstvenog programa za rešavanje starih predmeta koji je usvojen još 2013. godine, Milojević je ukazao da je to "ambiciozan program" i da nije u potpunosti zadovoljan njegovim sprovođenjem.\nOn je ukazao i da su sudije vrednovane po kriterijumima i merilima kvantiteta i kvaliteta i da je većina dobila ocenu da "izuzetno obavlja sudijsku funkciju".\nOn je istakao da će 2019. godina biti i godina izbora predsednika svih sudova u zemlji, jer većini ističe mandat u maju ili januaru.\nMilojević je ukazao da je racionalno očekivati da će se nove sudije birati nakon promene Ustava Republike Srbije ("Sl. glasnik RS", br. 98/2006), u drugoj polovini godine, među njima i novi predsednik Vrhovnog kasacionog suda.\nNa ime naknade štete za povredu prava na suđenje u razumnom roku građanima je isplaćeno 114.358.000 dinara u 2018. godini, što je manje u odnosu na 2017. za oko 55 miliona dinara (2017. godine isplaćeno 170.000.000).\nMilojević je ukazao da je za naknadu nematerijalne štete po presudama Evropskog suda za ljudska prava u Strazburu isplaćeno 14.655.000, što je više u odnosu na 2017. godinu za oko 1,1 milion dinara.\nIzvor: Vebsajt N1, 01.01.2019.


Indija traži od Britanije da vrati dijamant Koh-i-Nor\nM. D. 21. aprila 2016. 07:00\nIndijska vlada je saopštila da će zatražiti od Britanije da joj vrati nekad najveći dijamant na svetu „Koh-i-Nor“, koji je sada deo krune iz kolekcije britanske kraljevske porodice.\nSamo dan ranije je indijski ministar pravde poručio Vrhovnom sudu te zemlje da Britanija ne bi trebalo da vrati Indiji taj dijamant od 106 karata, budući da ga je Britancima sredinom 19. veka svojom voljom dala porodica Maharadže Randžita Singa sredinom i da ga „britanski vladari nisu ni oteli ni silom uzeli“, prenela je agencija AP.\nTa izjava je predstavljala iznenađenje pošto indijske vlasti već decenijama traže da im taj dijamant bude vraćen.\nZa mnoge Indijce gubitak „Koh-i-Nora“ predstavlja simbol potčinjenosti Indije pod britanskom kolonijalnom vlašću, a njegovo vraćanje smatraju delimičnom nadoknadom za vekove ekonomske eksploatacije.\nIndijsko Ministarstvo kulture je, međutim, sinoć objavilo saopštenje u kojem se navodi da će vlada u NJu Delhiju učiniti sve što je u njenoj moći da vrati vredni dijamant.\nPotresni snimci iz Indije, na parkingu spaljuju preminule (uznemirujuć…\nJedna organizacija za ljudska prava je indijskom sudu predala zahtev da naloži vladi da zatraži vraćanje dijamanta, a sud je vladi dao rok od šest nedelja da razmotri svoju poziciju pre nego što presuda bude donesena.\nDijamant „Koh-i-Nor“ se nalazi na prednjoj strani krune Kraljice majke, koja je zajedno sa drugim draguljima britanske kraljevske porodice izložena u londonskom Taueru.


Za ostanak mladih – Haber.ba\nUnaprjeđenje saradnje, uvezivanje i razvoj poduzetništva kako bi se mladima u ovom regionu pružila šansa da ostaju ovdje, pokreću male biznise i unovče svoje ideje, sve je to cilj trećeg foruma inovacija i tehnologije “Unlimited” zemalja centralne i jugoistočne Evrope i Kine, na kojem u Sarajevu učestvuju IT stručnjaci iz 20 zemalja.\nTreći forum inovacija i tehnologije u Sarajevu - Sobodnaevropa.org\nNajveći regionalni forum inovacija, tehnologije i poduzetništva za regiju jugoistočne Evrope okupio je eminentne stručnjake iz različitih oblasti koji mladim ljudima prenose svoja iskustva poslovanja na bazi novih tehnologija I na međunarodnim tržištima, piše “Radio Slobodna Evropa“.\n“Cilj svih aktivnosti Sarajevo Unlimiteda, i radionice i takmičenja i paneli koje održavamo jeste povezivanje mladih, kompanija odnosno korporacija kojima su neophodni ti mladi ljudi i njihove inovativne ideje za unaprjeđenije poslovanje. Takođe, saradnja institucija, korporacija i mladih ljudi kako bi se napravila platforma za dugoročan rast i razvoj hubova, star up-ova i ostalih koji imaju inovativne ideje i kojima bi se mogla dati bolja institucionalna podrška, ne samo finansijska i tehnička, nego i kroz zakonodavstvo. Cilj nam je i da uvežemo mreže mentora, odnosno eksperata iz kompanija i institucija koje bi mladim ljudima na njihovom putu ka uspjehu i razvoju ideja koje će promijeniti ekonomiju i bh. društvo mogli zapravo uveliko pomoći.”\nUčesnici trećeg foruma Unlimited u Sarajevu – Slobodnaevropa.org\n“Mi smo firma koja se bavi iskustvenim marketingom i u ponudi imamo i razvijamo različita rešenja to su brend promotion mašine I aktivacije. Znači imamo digital I nedigital aktivacije, igramo se s tim tehnologijama virtualne I proširene realnosti, pravimo određene stvari sa hologramima, foto I video aktivacije različitog karaktera. Kao firma smo počeli od foto but-a najklasičnijeg, da ljudima pružimo nešto superzabavno, da oni dođu fotkaju se I izađe slikica logo Brenda, onda smo shvatili da moramo stalno da izlazimo sa nekim novim stvarima I krenuli smo suštinski da ulažemo u naše ljude da raste tim, počelo je od nas trojice, danas je to tim od 30 ljudi koji radi u celoj regiji, putovali smo po Evropi, radili sajmove. Tako da ova priča živi I tek sada dobija svoj pravi zalet“, kaže jedan od osnivača Stefan Lobor.\nJedan od uspješnih start up-ova iz BiH je projekat “Vidi ovo“. Grupa mladih ljudi primijetila je da na društvenim mrežama ima prostora za kratke video priče o temama kojima se mediji ne bave tako često, a dobar je način komunikacije sa mladima koji koriste te mreže – i tako je počelo, priča projekt lider Nedim Hadrović.\n“Ono što nas razlikuje od ostalih na tržištu je što mi radimo kratke dokumentarce, foto priče i foto reportaže formatirane za društvene mreže, znači stavljamo tekst ispod da korisnici ne moraju nužno da uključuju ton na svojim mobitelima da mogu što brže, što efektivnije I što konciznije doći do tih informacija.”\nUkupan broj ljudi koji su napustili BiH u periodu 2013-2017 – Slobodnaevropa.org\n“Treba prvenstveno razmišljati da vi možete iz svoje kuće promijeniti svijet. Dakle ne morate danas otići ni u Kalifoniju ni u Kataloniju da biste bili vrhunski stručnjak, tehnologija omogućava da komunicirate sa svijetom i da dobro živite ako imate talenat I ako znate. Realno IT industrija buja i u BiH. Sve su veće potrebe, sve češće učestvujemo i u javnim nabavkama gdje kompanije unaprjeđuju svoju IT tehnologiju. Kad imamo kvalitetan proizvod a mi gai mamo dobijamo povjerenje i domaćih kompanija i dobro je da i one ulažu u obnovu i naprosto kupovinu nove tehnologije.”\nTeme:izdvojeno, mladi, promo, Sarajevo, Sarajevo Unlimited 2018., Unlimited


Svečana dodela priznanja Najboljim edukatorima Srbije! - Živojin Mišić\nNakon što je nagrađeno šesnaest najboljih učitelja, nastavnika i profesora u okviru projekta „Najbolji edukatori Srbije“, u ponedeljak, 9. marta organizovaće se Svečana dodela priznanja i uručenje nagrada, kao i zvanično prvo okupljanje nagrađenih. Dodela priznanja i strateški sastanak, na kome će edukatori razmatrati dalje mogućnosti za unapređenje svog rada i uticaja na obrazovnu zajednicu, kao i diskusija o ulaganju novčane nagrade u određene projekte održaće se u hotelu Zepter Apart u Beogradu.\nDogađaj će uveličati svojim prisustvom i obraćanjem javnosti i nagrađenima Srđan Verbić, Ministar prosvete, i Vladimir Prelovac,Predsednik Udruženja „Živojin Mišić“, kao i članovi komisije za izbor najboljih edukatora.\nNadamo se uspešnom događaju i sastanku koji će učiniti da obrazovni sistem unapredimo još više i radujemo se druženju!


Nadležne službe spremne za zimsko održavanje - Užicka Republika Press\nZimsko oržavanje zvanično je počelo 1. novembra i trajaće do 15. marta. Do sada su s obzirom na povoljne vremenske uslove za ovo doba godine, bila pasivna dežurstva što podrazumeva pripravnost ukoliko dođe do poledice ili drugih atmosferskih padavina.\nČišćenje će se kao i do sada vršiti po pripritetima. Kod prve grupe prioriteta obaveza je da ulice i putevi budu očišćeni u roku od 24 časa od prestanka padavina. Kod druge i treće grupe prioriteta taj rok je 48 sati, navode nadležni.\nU dogovoru sa gradskim rukovodstvom u program ovogodišnjeg održavanja puteva i ulica u Užicu uvršteno je još nekoliko ulica. Reč je o još jednom putnom pravcu u Lunovom selu koji vodi ka Požegi, zatim u Kačeru gde je zbog potrebe privrednih preduzeća koja funkcionišu na tom području. Dodata je i Jelovogorska ulica, pa će sve ulice biti čišćenje po utvrđenom planu koji podrazumeva I, II i III prioritet održavanja.\nOsim navedenih biće i putevi prema školama, vrtićima i drugim javnim ustanovama. Ove goidne poseban akcenat biće prilazi ka Domu zdravlja, Dečjem i ATD dispanzeru, apotekama, Kovid bolnici u krugu kasarne i Zdravstvenom centru.\nPut ka Jelovoj gori Foto–D.Mijatović\nRealizovan je i tender za podizvođača ukoliko dođe do obilnijih snežnih padavina, kaže Maksimović i dodaje da je dogovoreno da komunalna policija više kontroliše vozila koja su parkirana na teritoriji grada. To se pre svega odnosi na ulice koje služba za održavanje JKP Niskogradnja koristi tokom zimskog perioda, kako bi bile prohodne.\nOn tvrdi da je postignut i dogovor sa JKP „Bioktoš“ kada je u pitanju pražnjenje kanti sa smećem tokom zime u pitanju. Istovremeno radnici ovog preduzeća po prvi put ove godine građanima koji lože isporučuju kese za odlaganje hladnog pepela. Sve ovo su važne komunalne usluge za naše sugrađane, pa sa druge strane očekujemo od njih da svesnije parkiraju automobile, odlažu otpad i isključivo hladan pepeo sipaju u džakove namenjene za to.\nGovoreći o čišćenju trotoara i drugih javnih površina program obuhvata dve grupe prioriteta sa preko 40 lokacija. Tokom ovogodišnje sezone zimskog održavanja se nalazi čišćenje i posipanje stepeništa u blizini škola. Ovaj deo posla poveren je JKP „Bioktoš“. Ukoliko vremenski uslovi budu iziskivali u poslove održavanja biće uključena i sva ostala javno- komunalna preduzeća koja poseduju neophodnu mehanizaciju što se posebno odnosi na traktore.


Izvor: DANuBeogradu.rs, 16.Feb.2022, 09:04\nŠesti međunarodni privredni sajam Expo-Russia Serbia 2022 biće održan od 16. do 18. marta 2022. u hotelu „Metropol Palace“ (Bulevar kralja Aleksandra 69). Pored online verzije sajma na virtuelnoj platformi, istovremeno će biti organizovan i Šesti beogradski poslovni forum. Na sajmu će učestvovati ruska i srpska velika, srednja i mala preduzeća, a takođe će biti … Članak Expo-Russia Serbia 2022 se pojavljuje prvo na Dan u Beogradu.\nIzvor: DANuBeogradu.rs, 16.Feb.2022\nBalkan Japan Bowl biće održan u nedelju, 20. marta 2022. godine u prostorijama Filološkog fakulteta u Beogradu. Finale je predviđeno od 14.00. Balkan Japan Bowl je takmičenje u poznavanju japanske kulture, istorije i jezika, a nastalo s ciljem pružanja podrške studentima japanskog jezika, književnosti...\nDan pre: 15.Feb.2022\nDan posle: 17.Feb.2022


RADOJIČIĆ: Trenutno smo u fazi pretnje delta soja virusa | Happy BSC portal\nGradonačelnik Beograda Zoran Radojičić izjavio je danas da je u prestonici vakcinisano više od 55 odsto građana, a blizu 53 odsto punoletnih je dobilo obe doze, navodeći da pandemija i vakcinacija prolaze kroz različite faze.\nRadojičić je rekao da smo trenutno u fazi pretnje delta soja, da brojke rastu i da je neizvesno kojom dinamikom će ići u narednom periodu.\nIz toga razloga moramo da vodimo računa o našem ponašanju i bezbednosti, a posebno onih koji nisu vakcinisani. Jedna grupa ljudi su oni koji se plaše i imaju strah od vakcina, što se pokazalo nerealnim. Jer ako uzmemo u obzir koliko se ljudi na globalnom nivou vakcinisalo, niko ne bi mogao da sakrije neke komplikacije ukoliko bi ih imali, kazao je gradonačelnik.\nPostoje kliničke studije sa jasnom procedurom provere za sve lekove koji su u svetu u upotrebi, prema tome ukoliko neko sumnja u vakcinu, sumnja u sve lekove koje zvanična medicina podržava. S druge strane, grupa ljudi koja neće da se vakciniše su oni koji misle da će korona virus njih zaobići i suviše su opušteni, rekao je Radojičić.\nNavodi da je u današnje vreme teško da se uvede obavezno vakcinisanje jer ljudi imaju pravo na slobodu.\nAli suština je da se prelazi granica kada dolazi do ugrožavanja javnog zdravlja i zajedničkog interesa. Ubeđen sam da će se 90 odsto ljudi vakcinisati i da ćemo se približiti kolektivnom imunitetu, kako mi, tako i na globalnom nivou. Što kasnije to budemo uradili, dajemo veću šansu virusu da dobije opasniju formu. Samo je pitanje poverenja i razgovara sa ljudima koji ne žele da se vakcinišu, rekao je gradonačelnik.\nOn je naglasio da je u sredu više od 1.500 ljudi vakcinisano u Beogradu, preneo je Sekretarijat za informisanje Grada Beograda.\nVažno je da razgovaramo i razjasnimo građanima dileme, ukoliko postoje, kako se ne bi ugrozili postignuti rezultati. Imamo punktove na Sajmu, Belekspo centru i domove zdravlja gde sve funkcioniše kako treba. Kako bi se normalan život vratio u Beograd i Srbiju, jasno je da će svi značajniji i veći skupovi zahtevati ili potvrdu o vakcinaciji ili PCR test. Ovo može malo otežati funkcioninje normalnog života, ali i uključivanje ljudi, koji nisu vakcinisani, u normalan život, rekao je Radojičić.\nOvo je takođe, navodi, jedan od argumenata koji može pomoći u donošenju odluke da se ljudi vakcinišu, ali presudan argument svakako treba da bude zdravlje.\nRADOJIČIĆ NAGLASIO:Saradnja sa Sankt Peterburgom od velikog značaja za Srbiju!\nNOĆ U BEOGRADU: Čak 116 intervencija Hitne pomoći


Kontinuirana realizacija projekta "Rad policije u zajednici" na području PS Vogošća i PS Centar | MUP\nKontinuirana realizacija projekta "Rad policije u zajednici" na području PS Vogošća i PS Centar\nRad policije u zajednici je jedan od najznačajnijih projekata koji se, već duži niz godina u kontinuitetu, provodi u Upravi policije MUP-a Kantona Sarajevo. Na osnovu prethodno sačinjenih i usaglašenih Planova rada, policijski službenici u policijskim upravama, posebno obučeni i zaduženi za saradnju sa predstavnicima lokalne zajednice, kroz realizaciju različitih edukativnih radionica, predavanja iz oblasti sigurnosti, a u saradnji sa menadžmentima osnovnih i srednjih škola i različitim udruženjima građana, vrijedno i predano rade na edukaciji djece i omladine iz oblasti sigurnosti.\nNa taj način pozitivno utiču na podizanje stepena povjerenja i svijesti o značaju međusobne saradnje, s dugoročnim ciljem poboljšanja ukupne sigurnosne situacije na području Kantona Sarajevo.\nTako je u prethodnom periodu, za mališane vrtića „Vogolino“ iz Vogošće, upriličena posjeta policijskoj stanici Vogošća. Posjeta je planirana tako da su djeci prezentirana ona sredstva i oprema koji bi ih mogla interesirati, a sve to potpuno prilagođeno i primjereno njihovom uzrastu. Tako su djeca pregledala dio osnovne, lične opreme policijskih službenika, prostorije dežurne službe policijske stanice, te službena policijska vozila. Naravno, tokom obilaska djeca su imala priliku razgovarati sa policijskim službenicima i postavljati im pitanja o svemu što ih je zanimalo, a u vezi je sa profesijom i djelatnošću policajaca. Može se reći da je današnja posjeta u potpunosti uspjela, a o interesovanju koje su mališanih pokazali tokom obilaska policijske stanice, ne treba posebno trošiti riječi.\nTakođer, policijsku stanicu Centar Sarajevo posjetili su učenici Srednje zubotehničke škole, koji u okviru projekta “Građanin” obrađuju temu “Sigurnost mladih na internetu”. Kako je tema sigurnosti i zaštite djece i omladine na internetu , kao posebno osjetljive društvene kategorije, zastupljena u Planu edukacije policijskih službenika zaduženih za kontakte i rad sa lokalnom zajednicom, kolege iz PS Centar su sa učenicima razgovarali o ovoj veoma aktuelnoj temi i pružili im potrebne informacije o svim opasnostima, ali i mogućnostima zaštite i mjerama opreza s ciljem prevencije različitih vrsta zloupotreba na internetu.


Caldera najavila inicijativu MaskFactory • Print Magazin\nCaldera najavila inicijativu MaskFactory\nFrancuski proizvođač softvera Caldera najavila je novu inicijativu koja će pomoći u zadovoljenju sve veće potražnje za maskama za fizička lica, istovremeno podržavajući svoje klijente za štampu u ovim teškim vremenima. Na osnovu njihovog uspešnog koncepta SportsFactory koji je predstavljen na FESPA-i u Berlinu 2018, platforma mikro fabrike MaskFactory omogućiće potrošačima da dizajniraju personalizovane maske, koje će se zatim proizvoditi u skladu s francuskim normama AFNOR-a i na kraju im se slati.\nPredstavnici kompanije Caldera došli su na ideju kad su shvatili da postoje dva problema s kojima se susreću roditelji koji su pokušali obezbediti maske za svoju porodicu. Prvo, postoji veliki manjak u snabdevanju sertifikovanih zaštitnih maski, a drugo, većina dostupnih maski nije bila privlačna deci.\nPotpredsednik marketinga i poslovanja kompanije Caldera Sébastien Hanssens objašnjava: „Kao roditeljima, bilo nam je teško pronaći zaštitne maske koje bi deci i porodicama bile zgodne za nošenje. Ideja projekta MaskFactory je da lice zaštitimo živopisnim i zabavnim maskama, koje će nam u ovim ozbiljnim trenucima doneti malo zabave i ležernosti.“ Kupci će moći da dizajniraju sopstvene zaštitne maske, birajući između hiljadu online slika i uzoraka, pa će moći da prilagode boje i dodaju svoja imena.\nMaskFactory platforma zasniva se na skalabilnom i robusnom mikro fabričkom rešenju. Omogućiće štamparijama da nadoknade izgubljeni prihod zbog krize COVID-19 pruživši im novu priliku. Caldera će svojim MaskFactory partnerima omogućiti pristup digitalnoj poslovnoj platformi, tako da mogu ponuditi nove štampane sigurnosne proizvode širokoj zajednici. Caldera sarađuje sa partnerima iz cele Evrope i SAD-a kako bi sa uslugom MaskFactory započela što je pre moguće.


U vreme kada cela estrada ne radi i kada su muzičari desetkovani zbog korona situacije, ima onih koji na sve to gledaju pozitivno i koriste svaki trenutak da iz sebe izvuku ono najbolje.\nJedan od takvih muzičara je Pavle Dejanić. O njemu ne treba mnogo pisati, jer neko ko ima takav glas govori sam za sebe.\nPavle je svoje ime na estradnom nebu izgradio kada je učestvovao u jednom prestižnom takmičenju gde je privukao veliku pažnju na sebe i od tada njegov estradni put ide samo uzlaznom putanjom.\nAli kada budete čuli a i videli cover MASJKO SUNCE za koji je uradjen i spot sa lepim efektima, gde Pavle pored pevanja pokazuje još muzičkih veština gde svira harmoniku i sve udaračke instrumente biće vam jasno zašto je skrenuo pažnju na sebe.\nMalo je muzičara danas koji će da se usude da snime pesmu koju Čola peva, jer Zdravko Čolić je jedan, ali ovim coverom Pavle je ozbiljno pokazao zašto na estradnom nebu važi za jednog ona najboljih vokala.\nA da je tako govori što Pavla na ovom muzičkom putu podržavaju najveća imena naše rok i folk scene .\nSlušajte cover MAJSKO SUNCE i uživajte, a da čujete ovaj cover i na youtube kanalu PAVLA DEJANIĆ–klik OVDE, i ono glavno, OBAVEZNO ZAPRATITE njegov YT kanal.


ProHoster kuponi i pogodnosti 2022\nHostAdvice ProHoster Prikazi Kuponi\nPoslednji pokušaj: pre 15 dana, 11 sati i 30 minuta , ISTIČE 1.12.22.\n146 korisnika je koristilo ovaj kupon\nPoslednji pokušaj: pre 508 dana, 13 sati i 32 minuta , ISTIČE 31.12.22.\nPoslednji pokušaj: pre 144 dana, 6 sati i 21 minut , ISTIČE 31.12.22.\nPoslednji pokušaj: pre 2 dana, 4 sata i 24 minuta , ISTIČE 31.12.22.\n137 korisnika je koristilo ovaj kupon\nPoslednji pokušaj: pre 142 dana, 13 sati i 12 minuta , ISTIČE 31.12.19.


eKapija | Srbija želi veću saradnju sa nesvrstanim zemljama - Šanse za izvoz u zemljama severne i podsaharske Afrike\nIzvor: Tanjug | Ponedeljak, 11.10.2021.| 17:52\nSrbija želi veću saradnju sa nesvrstanim zemljama - Šanse za izvoz u zemljama severne i podsaharske Afrike\nBiznis forum u okviru obeležavanja 60. godišnjice Pokreta nesvrstanih zemalja počeo je danas na Beogradskom sajmu, a ministarka trgovine, turizma i telekomunikacija Tatjana Matić poručila je da Srbija želi da produbi ekonomsku i svaku drugu saradnju sa nesvrstanim zemljama. Privrednici i predstavnici delegacija iz oko 100 zemalja okupili su se u hali 2C da čuju o Srbiji kao investicionoj destinaciji, kao i da na panelu razmene mišljenje o globalnim lancima snabdevanja tokom i posle pandemije.\nMatićeva je rekla da udruživanje zemalja u okviru Pokreta nije zasnivano isključivo na političkom i ekonomskom planu, već i na jačanju njihove saradnje u oblasti investicija, obrazovanja, turizma, zdravstva i kulture.\n- Za vreme 'zlatnog doba' nesvrstanih, u periodu od 1961. do 1989. godine, najveći deo saradnje među članicama odvijao se preko ustanova i institucija. Obimu kulturne i turističke razmene i sticanja saznanja o tradiciji i običajima drugih naroda, u značajnoj meri doprineo je veliki broj studenata iz 'nesvrstanih zemalja' koji se školovao u Beogradu i u tadašnjoj Jugoslaviji. Oni su uglavnom donosili običaje, muziku i tradicionalnu garderobu iz rodnih krajeva, što je sve uticalo na brojna dela domaćih stvaralaca - rekla je Matićeva.\nIstakla je da naša zemlja i danas gaji bliske i sadržajne odnose sa članicama Pokreta nesvrstanih u različitim oblastima, uključujući i ekonomsku saradnju.\n- Želja nam je da se ta saradnja produbi i iskoriste potencijali i u drugim oblastima poput investicione politike, turizma, digitalne infrastrukture, energetike i telekomunikacija, ali i zdravstvenog sektora, pogotovo imajući u vidu izazove sa kojima se danas ceo svet suočava pogođen pandemijom virusa kovid 19 - poručila je Matićeva.\nU PKS je pred početak foruma rečeno Tanjugu da Srbija svoje šanse za izvoz može da traži u zemljama severne i podsaharske Afrike, dok se zemlje Bliskog istoka i jugoistočne Azije mogu posmatrati kao potencijalni investitori, jer imaju novca i razvijene tehnologije.\nPomoćnik direktora Privredne komore Srbije (PKS) za strateške analize Bojan Stanić rekao je da će rema izveštaju MMF, stopa oporavka sledeće godine iznositi 4,1%, dok će sutra na konferecniji za novinare sa MMF-om biti objavljene nove informacije o tome.\nOn je na današnjem Biznis forumu govorio o privredi Srbije i potencijalima za saradnju sa zemljama Pokreta nesvrstanih.\nPrema njegovim rečima, u Aziji i Latinskoj Americi je u toku oporavak, ali je problem podsaharska Afrika i neke zemlje u razvoju.\nDodao je da je pandemija napravila jaz u svetu koji traži saradnju i razumevanje.\nStanić kaže da sada ima dosta rizika po ekonomiju, kao što je rizik od rasta infalcije.\nDešava se, kako navodi, rast troškova transporta, a inflatorni pritisak može da utiče na banke da podignu kamatne stope, što bi opteretilo dugove.\nNaveo je da su velike razlike između zemalja i da je u Srbiji sačuvana privreda.\nSrbija je, kako je istakao, lider u privlačenju stranih direktnin investiicja, pa je vše od 10 milijardi evra u poslednje tri godine ušlo u našu zemlju.\n- U prvih osam meseci smo imali dvocifreni rast izvoza, veliki je izvoz u gumarskoj i hemijskoj industriji, kao i prehrambennoj industiji, rekao je Stanić.\nDodao je da Srbija ima komparativne predsnoti u uslugama, u IT sektoru, kao i da je turizam u fazi oporavka.\nIstakao je da je sačuvan kreditni rejting BBplus i naveo da veruje da u narednih 12 meseci Srbija ima velike šance da ga unapredi.\nKada je reč o Zapadnom Balkanu, rekao je da on spaja šest ekonomija, da su njihove privrede vezane CEFTA sporazumima, poslovnim vezama i zajedničkim ciljem da portanu člance Evropske unije.\n- Prosečna stopa oporavka u ovom regionu je ispod 4,4% - ukazao je Stanić i naveo da će se raditi na stvaranju tržišta zasnovanog na slobodi kretanja ljudi.\nPrema njegovim rečima, važne su inicvijative u ovom području, kao što su Berlinski proces i Otvoreni Balkan.\nNaveo je da ovaj region ima dosta sporazuma o slobodnoj trgovini i preferencijalni sistem i da je Privredna komora Srbije vodećim promoter regionalne saradnje kroz Forum koji okuplja šest komora, da zastupa interese privrede i koordiniše ekonomksu poltiku na najvisisim nivoima.\nStručnjak Razvojne agencije Srbije Nemanja Jevtović je istakao da Srbija nije samo poznata po dobrim sportistima, kao što je Novak Đoković, već i po IT sektoru i ljudima kao što su Branko Milutinović, čelnik Nordeusa.\n- Zaista smo dostigli najbolje rezultate za privlačenje stranih investicija - istakao je Jevtović privrednicima i članovima delegacija iz stotinak zemalja.\nKaže da je Srbija za pet godina skočila za čak 47 mesta na Duing biznis listi Svetske banke, kao i da smo ušli u prvih deset zemalja po izdavanju građevinskih dozvola.\nJevtović je naglasio da je za dobru investicionu klimu neophodna politička i ekonomska stabilnost.\nKaže da Srbija ima bescarinski režim sa tržištem od oko 1,3 milijarde ljude, kao i da je naša zemlja u 2020. imala najmanji pad BDP-a u Evropi od svega oko jedan odsto.\nSrbija je u 2020. spustila nezaposlenost na devet odsto, a inflacija je bila samo 1,25.\nJevtović, takođe, ističe da je Srbija u 2019. privukla čak 3,8 milijardi evra direktnih stranih investicija, dok je to u 2020. bilo oko tri milijarde zbog situacije sa korona virusom.\nSrbija ima najviše investicija u regionu, čak 60% svih investicija na Zapadnom Balkanu.\nJevtović je naglasio da najveći potencijal za saradnju sa nesvrstanim zemljama vidi u poljoprivredi i prehrambenoj industriji, ali i kada je reč o IT sektoru.\nDodao je da je Srbija najveći izvoznik malina u svetu i da se svake godine tu takmičimo sa Poljskom.\nTakođe, naglasio je da je SrbiJa veoma poznata po banjskom turizmu, jer ima više od 1.000 banjskih izvora, kao i da banje privlače više turista nego Beograd.\nOn je dodao da u Srbiju bez vize može da dođe oko 3,6 milijardi ljudi zahvaljujući sporazumima koje Srbija ima sa mnogim zemljama.\nJevtović je naglasio da Srbija ima i veliki broj investitora u sektoru automobilske industrije, gde radi oko 70.000 ljudi.\nSrbija je veoma atraktivna i u sektoru nekretnina i beleži rast od 150 odsto u izdavanju građevinskih dozvola.


Novi podvig Partizana!\nJoš jedna važna pobeda nekompletnog Partizana u Regionalnoj ligi! Partizan je upisao i treću pobedu u nizu u Regionalnoj ligi. Beograđani su u meču 15. kola na Banjici savladali Primorje sa 10:7 (3:1, 3:2, 3;1, 1:3). Osvojili su izuzetno važne… »\nMozzart sport: Velika pobeda Partizanovog vrtića! Dobili mesto za f4 i lansirali novog golmanaHot sport: Regionalna liga: Vaterpolisti Partizana gaze ka fajnal foru, na Banjici potopljeno i Primorje!još 1 povezana\nDirektor Kancelarije za Kosovo i Metohiju Marko Đurić danas je, povodom protivljenja pojedinih opozicionih albanskih političara iz Prištine da se u pokrajini održe izbori za predsednika Srbije, upozorio da je reč o još jednom u nizu napada na prava… »\nVesti online: Napadnuta prava Srba na KosovuBlic: Đurić: Još jedno u nizu osporavanja prava srpskog narodajoš 1 povezana


Saniran objekat „Trokadero“ u Mesnoj zajednici „Aleksandrovo“\nGradonačelnik Subotice Bogdan Laban, direktor Javnog preduzeća za upravljanje putevima, urbanističko planiranje i stanovanje Predrag Radivojević, tehnički direktor PU „Naša radost“ Veljko Vojnić i predsednik Skupštine Mesne zajednice „Aleksandrovo“ Nikola Milićević, obišli su danas renovirane prostorije saniranog objekta „Trokadero“ u naselju Aleksandrovo u kojima su smešteni vrtić „Pčelica“ i mesna zajednica.\nUz konstataciju da subotička lokalna samouprava podjednako ulaže u razvoj i napredak gradskih i prigradskih mesnih zajednica, gradonačelnik Laban je naveo da je za sanaciju i rekonstrukciju objekta „Trokadero“ u MZ „Aleksandrovo“ u 2018. godini iz budžeta grada Subotice opredeljeno 6,5 miliona dinara.\n– U okviru objekta otvoren je novi vrtić 'Pčelica' u kome su smeštene tri vaspitno-obrazovne grupe celodnevnog boravka dece jaslenog uzrasta od jedne do tri godine. Pohvalio bih rukovodstvo Mesne zajednice ’Aleksandrovo’, kao i sve one koji su doprineli da projekat realizujemo u rekordnom roku i saniramo ovaj objekat – istakao je Bogdan Laban.\nOn je naglasio da je na području Mesne zajednice „Aleksandrovo“ tokom protekle dve godine investirano više od 45 miliona dinara u saobraćajnu i sportsku infrastrukturu i da je u rekonstrukciju decenijama problematične Tolminske ulice uloženo oko 33 miliona dinara.\nNikola Milićević je rekao da je gradonačelnik Bogdan Laban doprineo razvoju MZ „Aleksandrovo“ više nego četiri prethodna gradonačelnika, da je Tolminska ulica, kao jedan od najvećih problema u ovoj mesnoj zajednici, rekonstruisana u celoj dužini i da je ta prometna saobraćajnica otvorena krajem avgusta 2017. godine.\nU renoviranim prostorijama objekta „Trokadero“, kazao je Milićević, stvoreni su uslovi za lakše sprovođenje mnogobrojnih aktivnosti kojima se pružaju usluge građanima od strane mesne zajednice.\nVeljko Vojnić je rekao da je vrtić „Pčelica“ Predškolske ustanove „Naša radost“ sa probnim radom počeo u decembru prošle godine i da vrtić ispunjava sve uslove potrebne da deca od jedne do tri godine imaju bezbedan i kvalitetan smeštaj u skladu sa pravilnicima i normativima za mališane tog uzrasta.\n– U vrtiću 'Pčelica' u tri grupe imamo 60 dece, a vaspitno-obrazovni rad odvija se na srpskom i mađarskom jeziku. Vrtić je opremljen sa novim, funkcionalnim i prilagođenim nameštajem, opremom, didaktičkim materijalom i igračkama, u šta je uloženo oko 2,5 miliona dinara iz sredstava koja PU 'Naša radost' dobija iz budžeta grada Subotice za obavljanje svoje delatnosti – kazao je Vojnić.\nZadatak PU „Naša radost“ nije samo širenje u prostornom smislu već i kvalitetan rad, podvukao je Veljko Vojnić, i dodao da je ova predškolska ustanova za školsku 2019/20. godinu od strane EU stavljena u mrežu eTwinning škola, kao i da je na nedavno održanom Sajmu obrazovanja „Putokazi“ u Novom Sadu dobila zlatnu medalju.


260 institucija otvoreno u Dugoj noći nauke i istraživanja Radio 8 - Vaš najbolji prijatelj!\nVečeras Druga noć istraživanja širom Austrije\n260 institucija otvoreno u Dugoj noći nauke i istraživanja\nU sklopu osme manifestacije "Duga noć istraživanja" danas širom Austrije preko 260 istraživačkih institucija otvora svoja vrata i poziva stanovništvo svih uzrasta na aktivno učešće, divljenje i učenje.\nIstraživanja već odavno nisu rezervisana za zatvorene labaratorije. Aktivnosti kao "citizen science", ili "young science" žele uključiti građane u istraživanja i traže nove forme da nauku i istraživanja učine razumljivima i atraktivnima.\nU Beču će 150 institucija učestvovati u današnjoj naučnoj manifestaciji. Instituti Austrijske akademije nauka, Institute of Science and Technology Austria, Univerzitet u Beču i Univerzitet za muziku scenske umjetnosti samo u neke od institucija učesnica. U Dugoj noći u Beču i Gracu posjetioci se Tesla vozilom mogu prevoziti između institucija.\nNa pripremama ove naučne manifestacije radilo je 6.000 naučnika koji su obuhvatili i prve školske naučne radove i vrhunske primjere istraživanja.\nNa čuvenom bečkom trgu Heldenplatz večeras će biti prestavljena najnovija arheološka saznanja iz Austrije i predavanja o tamnoj materiji.\nOva naučna manifestacija održava se svake druge godine u svih devet pokrajina. Organizatori se večeras nadaju obaranju rekorda od 200.000 posjetilaca.\nGrad Beč gradi Kampus religija u pametnom naselju...\nBeč: Na svakih 400 metara punionica za električne...


Najava događaja za utorak, 17. jul 2018. godine\n17.07.2018. / 7:00\nBANJALUKA – U 11.30 časova sjednica Kolegijuma Vijeća naroda Republike Srpske na kojoj bi trebalo da bude donesena odluka o održavanju sjednice Vijeća naroda Srpske povodom pokretanja vitalnog nacionalnog interesa Kluba Bošnjaka na Zakon o zaštiti žrtava ratne torture.\nBANJALUKA – U 11.00 časova, povodom stogodišnjice od stradanja carske porodice Romanov, vijenac na spomenik ruskom caru Nikolaju Drugom položiće delegacija ruskog Imperatorskog pravoslavnog palestinskog društva u Republici Srpskoj, u kojoj je i ministar industrije, energetike i rudarstva Republike Srpske Petar Đokić. Vijenac će položiti i predstavnik Ambasade Ruske Federacije u BiH. /Bulevar cara Dušana, u blizini banjalučke Gimnazije/\nBANJALUKA – U 10.00 časova konferencija za novinare predstavnika Policijske uprave Banjaluka o rezultatima rada za prvih šest mjeseci ove godine. / Policijska uprava, VIDEO/\nSARAJEVO – U 10.30 časova sastanak članova kolegijuma Predstavničkog doma i Doma naroda Parlamentarne skupštine BiH sa predsjednikom Generalnog komiteta Saudijske Arabije za turizam i kulturno nasljeđe princom Sultanom bin Salmanom bin Abdulazizom el Saudom. /saopštenje/\nSARAJEVO – U 10.00 časova predsjedavajući Savjeta ministara Denis Zvizdić sastaće se sa predsjednikom Generalnog komiteta Saudijske Arabije za turizam i kulturno nasljeđe princom Sultanom bin Selmanom bin Abdulazizom el Saudom. /saopštenje/\nBEOGRAD – U 10.00 časova vanredno zasjedanje Narodne skupštine Srbije.\nBEOGRAD /PARIZ – Predsjednik Srbije Aleksandar Vučić u dvodnevnoj posjeti Francuskoj tokom koje će se sastati sa francuskim predsjednikom Emanuelom Makronom.\nBEOGRAD/TBILISI – Premijer Srbije Ana Brnabić u prvoj zvaničnoj posjeti Gruziji tokom koje će se sastati sa predsjednikom Gruzije Mamukom Bahtadzeom.\nBEOGRAD – U 8.00 časova Njegova svetost patrijarh srpski Irinej će u Crkvi Svete Trojice na Tašmajdanu služiti Svetu arhijerejsku liturgiju povodom stotinu godina od stradanja carske porodice Romanov, nakon čega će ulicama Beograda krenuti Sveta litija.\nPODGORICA – U 11.30 časova sastanak hrvatskog člana Predsjedništva BiH Dragana Čovića sa predsjednikom Crne Gore Milom Đukanovićem. /Vila “Gorica”/


Pravnici i civilno društvo o promeni Ustava Srbije i uticaju vlasti na pravosudje\nBeta 31. oktobra 2017. 18:55\nPredstavnici udruženja sudija i tužilaca, i organizacija civilnog društva spremni su da se vrate na konsultacije o promenama Ustava Srbija u delu o pravosudju kada budu videli nacrt teksta i kada glavna tema bude ključno pitanje: nezavisnosti pravosudja.\nDirektor Komiteta pravnika za ljudska prava (YUKOM) i koordinator Radne grupe Nacionalnog konventa o EU za Poglavlje 23 o pravosudju i osnovnim pravima, Milan Antonijević rekao je na skupu o reformi pravosudja da su napustili konsultacije zato što iz Ministarstva pravde Srbije nema jasnog odgovora kako Vlada vidi izmene Ustava.\n„Očekujemo zaista jasnu poruku kako Vlada vidi izmenu Ustava, ne samo nama koji učestvujemo u razgovoru, već i gradjanima. Oni moraju da znaju kako izgleda nacrt izmena, u kojem delu se Ustav menja, da li će zaista garantovati nezavisnost pravosudja i da li će otvoriti neka nova pitanja i u drugim delovima, ne samo u pravosudju“, rekao je Antonijević.\nDirektor Komiteta pravnika istakao je da nezavisnost pravosudja mora da se garantuje postojanjem nezavisnih instituicija koje vrše izbor sudija i tužilaca.\n„Visoki savet sudstva (VSS) i Državno veće tužilaca (DVT) moraju bez uticaja politike donositi odluke o vršiocima te dve važne funkcije“, istakao je Antonijević u debati „Nastavak reforme pravosudja kao osnov članstva u EU“ u organizaciji Evropskog pokreta u Srbiji i Fakulteta političkih nauka.\nOn je ukazao na nužnost da se uticaj Skupštine Srbije izuzme iz procesa donošenja odluke o izboru sudija i tužilaca, i podsetio na posledice ako se to ne uradi, kakva je opstrukcija izbora tužioca za ratne zločine.\nMinistarstvo pravde, kako je dodao, u ta dva tela (VSS i DVT) unosi mnogo više politike nego što treba.\nAntonijević je rekao da je uslov za vraćanje na razgovore i „da dobijemo papir sa konkrentim nacrtom promena Ustava, da imamo dosta vremena da o tome razgovaramo i da on ne ode pre toga u Venecijansku komisiju na stručno mišljenje“.\nNenad Stefanović, iz Udruženja javnih tužilaca i zamenika javnih tužilaca, rekao je u debati da je to udruženje zajedno sa ostalim strukovnim udruženjima napustilo javnu raspravu o ustavnim promenama u Ministarstvu pravde zato što nije bilo govora o temama o kojima bi trebalo da bude reči.\n„Osnovni zahtev Venecijanske komisije je isključiti politku iz izbora sudija i tužilaca, i smatramo da je to osnovni motiv što smo ušli u taj postupak izmene Ustava u oblasti pravosudja“, istakao je Stefanović i dodao da „nema mesta ni parlamentu, ni vladi Srbije, u postupku izbora sudija i tužilaca“.\n„Mi smo upravo zbog toga napustili javnu debatu kada je Ministarstvo pravde kandidovalo teme kao što su Pravosudna akademija, stručnost nosilaca pravosudnih funkcija, ujednačavanje sudske prakse“, rekao je Stefanović.\nOn je podsetio da je poslednjih put kada se radilo o pitanju stručnosti usledio krah sa reizborom sudija koji je naneo višemilionsku štetu koju su platili gradjani Srbije.\n„Iz tog razloga smatramo da tema stručnosti nije tema za Ustav“, istakao predstavnik udruženja javnih tužilaca.\nPo tom zakonu će, kako je rekao, „neka državna komisija faktički ujednačavati postupanje sudija i tako im oduzeti pravo na slobodno sudijsko uverenje“.\nStefanović je ocenio da je opasno da u Ustavu piše da sudije sude na osnovu Ustava, zakona „i sudske prakse“, jer to nije u skladu s pravnim poretkom Srbije, već sa anglosaksonskim.\nPredsednica Društva sudija Srbije Dragana Boljević je na skupu govorila o problemu Pravosudne akademije.\nKako je rekla, prema nekim informacijama, Pravosudna akademija će biti ustavna kategorija. Ona smatra da, ako tako bude, Akademija treba da bude pod ingerencijom VSS i DVT.\nIstakavši da je Prvosudna akademija sredstvo da se mladi pravnik obrazuje i razvije veštine da bude dobar sudija, Boljević je ocenila da Ministarstvo pravde želi da to ubaci u Ustav jer to „pravi put za uticaj na pravosudje“.\n„Vlast traži nove načine da se ne liši uticaja na pravosudje i Pravosudna akademija je jedan od načina“, kazala je predsednica Društva sudija Srbije.\nDebata „Nastavak reforme pravosudja kao osnov za članstvo u EU“ organizovana je u okviru projekta „Evropa za mene“ koji podržava Delegacija EU da bi se javno razgovaralo o temama značajnim za Srbiju u procesu njene evrointegracije.


Terzić: Fenomenalan posao na Svetskom kupu\nSelektor ženske odbojkaške reprezentacije Srbije Zoran Terzić rekao je danas da je njegova ekipa na Svetskom kupu u Japanu odigrala sjajno i obavila fenomenalan posao pošto je izborila plasman na Olimpijske igre u Rio de Žaneiru.\n“Znali smo i pre početka utakmice da će biti teško. Bilo je očekivano da ne odigramo kvalitetnu utakmicu, igrali smo protiv slabijeg protivnika koji je za nivo ispod nas, meč koji nama znači sve, a njima praktično ništa. Te utakmice je teško igrati, videlo se da nismo opušteni, da smo praktično na silu igrali”, rekao je Terzić posle utakmice.\nOdbojkašice Srbije plasirale su se na Olimpijske igre u Rio de Žaneiru pošto su jutros u Komakiju u utakmici poslednjeg, 11. kola na Svetskom kupu, pobedile Argentinu sa 3:2. To je bila 10. uzastopna pobeda srpskih odbojkašica, posle poraza u prvom kolu od Kine.\n“Mnogo lakih lopti nismo uspeli ne da realizujemo, nego da odradimo tehnički kako treba, jer smo bili stegnuti na terenu. Ali, kada se završi ovakvo takmičenje gleda se kompletan utisak, a mi smo obavili fenomenalan posao, ne samo što se tiče rezultata nego i igre. Zaista smo igrali veoma dobro, to svima treba da ostane u glavi. Pokušaćemo da zadržimo ovaj nivo igre i za poslednje takmičenje koje nas očekuje, Evropsko prvenstvo”, rekao je Terzić.\nSelektor je dodao da će ekipa sada malo da se raduje plasmanu na Olimpijske igre u Rio de Žaneiru, a zatim će početi da se priprema za Evropsko prvenstvo.\nKapiten reprezentacije Srbije Maja Ognjenović rekla je da je njena ekipa igrala stegnuto protiv Argentine zbog velikog uloga koji je nosila utakmica.\n“Bilo je stegnuto i od straha smo pravile smo greške jer smo znale da današnja utakmica mora da se pobedi, jer nas pobeda vodi direktno u Rio. Srećni smo što smo to uspeli, nisam sigurna koliko je to bilo očekivano pre dolaska u Japan. Znali smo da smo ekipa koja pripada samom vrhu da smo među tri najbolje. Nadali smo se plasmanu, ali je malo ko to očekivao”, rekla je ona.\nOgnjenović je navela da je njena ekipa tokom celog turnira podjednako poštovala svakog protivnika i da je zadovoljna sa 10 vezanih pobeda na Svetskom kupu.\n“Argentinke su danas igrale rasterećenije i slobodnije od nas i u tome je bio ključ što su uspele da se vrate od 0:2. Svi naši elementi igre danas nisu bili kao u prethodnim utakmicama, nismo igrale kao što znamo. Drago mi je što smo vezale 10 pobeda, odavno se nije desilo da naša igra u većini utakmica bude na visokom nivou, većinu stvari smo obavile kako treba i to nas raduje pred Evropsko prvenstvo. Nadam se da ćemo uspeti da se odmorimo, malo i proslavimo i onda da se vratimo obavezama”, rekla je Ognjenović.


Manji promet na Produktnoj berzi :: EMG :: Ekonomske vesti iz Srbije\n06. jun 2010. | 11:25\nPromet na Produktnoj berzi od 31. maja do 4. juna bio 1.041,42 tone, 21,40 odsto manje nego sedam dana pre. Vrednost prometa bila 16,9 miliona dinara, 21,21 odsto manja nego prethodne nedelje.\nTrgovanje je obeležio petogodišnji rekord u pogledu razlike cena kukruza i pšenice.\nKonstantan nedeljni rast cene kukuruza kulminirao je cenom od 13,3\ndinara za kilogram s PDV-om, dok je cena pšenice dostigla ovogodišnji minimum od 10,3 dinara za kilogram.\nNa Produktnoj berzi ocenjuju da je tržište kukuruza u snažnom usponu i navode da je prosečna cena trgovanja, 14,19 dinara za kilogram s PDV-om, bila 7,52 procenata veća od prosečne cene iz prethodne nedelje.\nIstovremeno, ni izveštaji o štetama na njivama pod pšenicom usled kiša nisu podstakli to tržište. Realizovan je samo jedan kupoprodajni ugovor, po najnižoj ceni od početka godine, 11,12 dinara za kilogram s PDV-om.\nNa tržištu je došlo i do rasta cene soje, 2,4 procenata, koja se prodavala za 36,72 dinara po kilogramu s PDV-om.\nSojinom sačmom trgovano je po ceni od 43,66 dinara za kilogram, što je rast od 12,12 odsto, a porasla je i cena stočnog ječma, 7,57 odsto, pošto je tom robom trgovalo po ceni od 10,8 dinara za kilogram.\nPredmet trgovanja bio je posle dužeg vremena i kukuruz roda 2010. sa isporukom u oktobru, i to po standardnoj ceni od 9,18 dinara za kilogram s PDV-om.\nZnačajan rast cene kukuruza i sojine sačme, uz minimalni pad cene pšenice, uslovili su da indeks PRODEX poraste 4,4 indeksnih poena i nedeljno trgovanje završi na 153,11 poena.


Odbojkaši Crvene Zvezde osvojili su 13. titulu pobednika nacionalnog Kupa, pošto su u Požarevcu, u finalu 51. Kupa Srbije 2016, savladali Mladi Radnik iz Požarevca sa 3:0 (25:23, 25:15, 25:14).\nOpširnije: Odbojkaši Crvene Zvezde pobednici Kupa Srbije\nVizura pobednik 50. Kupa Srbije za seniorke\nOdbojkašice Vizure osvojile su drugi uzatopni trofej u Kupu Srbije. Vizura je u Staroj Pazovi, u finalu jubilarnog, 50. Kupa Srbije 2016. savladala Jedinstvo iz Stare Pazove sa 3:0 ( 25:21, 25:22, 25:15).\nOpširnije: Vizura pobednik 50. Kupa Srbije za seniorke\nStefan Okošanović najbolji u januaru\nStefan Okošanović, korektor Ribnice iz Kraljeva, proglašen je za najboljeg odbojkaša u januaru u Wiener Städtische Superligi, u izboru Kompanije Wiener Städtische osiguranje, Generalnog sponzora Superlige, Udruženja odbojkaških klubova Prvih Liga i Sportskog žurnala. Miroljub Simović, rukovodilac ekspoziture Kraljevo Kompanije Wiener Städtische osiguranje, predao je Stefanu Okošanoviću ček na 500 evra, novčanu nagradu za najbolje odbojkaše meseca, a Aleksandar Daišević, dopisnik Sportskog žurnala iz Kraljeva, trofej.\nOpširnije: Stefan Okošanović najbolji u januaru\nJovana Kocić najbolja igračica u januaru\nJovana Kocić, prvotimka Vizure je najbolja odbojkašica januara, u izboru kompanije Wieneriner Städtische osiguranje, Generalnog Sponzora Superlige, UOKPL i Sportskog žurnala, nagrađena je pre početka meča protiv NIS Spartaka.\nOpširnije: Jovana Kocić najbolja igračica u januaru\nSanja Kaličanin najbolja odbojkašica u decembru\nStrana 7 od 213\tPočetakPrethodna12345678910SledećaKraj\tKo je na sajtu\nImamo 21 gostiju i 1 član na mreži\twww.uokpl.rs


Dodeljena priznanja Najbolje iz Srbije 2017\nPrivredna komora Srbije i Ministarstvo trgovine, turizma i telekomunikacija dodelili su večeras priznanja najuspešnjim domaćim robnim i korporativnim brendovima na završnoj svečanosti akcije "Najbolje iz Srbije 2017", na kojoj je u kategoriji za robu svakodnevne potrošnje nagrada dodeljena brendu "Bambi", a u kategoriji pića sokovima "Nektar".\nPremijerka Ana Brnabić prisustvovala je sa ministrom trgovine Rasimom Ljajićem i predsednikom PKS Markom Čadežom dodeli priznanja, odakle je poručila da su srpski brendovi naši najbolji ambasadori, kao i da imdž jednog brenda menja sliku cele zemlje.\n"Zadovoljstvo mi je što sam večeras među najboljim i najpouzdanijim kompanijama iz Srbije, onima koji uspešno grade svoje brendove, a potvrdu za to im daju sami korisnici", rekla je Brnabić.\nPo 13. put, primećuje premijerka, PKS i Ministarstvo trgovine promovišu najbolje robne i korporativne brendove i na taj način, kaže, podstiču stvaranje dodatnih kvaliteta proizvoda na srpskom tržištu.\nIstiče da su ove godine nagrađena 24 brenda, a profili brendova su se kretali, navodi, od malih poljoprivrednih gazdinstava do kompanija sa nekoliko hiljada zaposlenih.\n"To govori da privreda Srbije u svakoj oblasti, od startap-a preko turizma pa sve do energetike, ima kvalitetne brendove", ukazala je Brnabić.\nOsim čestitke nagrađenima, premijerka je u duhu ovogodišnjeg slogana "Kako se na srpskom kaže BRAVO", rekla "bravo" svima onima koji su učestvovali u toj akciji i prepoznali značaj borbe za konkurencijom i tržišnom pozicijom.\nOd 2004. godine, od kada postoji akcija "Najbolje iz Srbije", premijerka je istakla da je za to priznanje konkurisalo više od 1850 brendova, a nagradu je osvojilo oko 340 brendova.\nPrema njenim rečima, cilj akcije je da podrži stare i priznate brendove sa jedne strane, ali i da prepozna male, neafirmisane brendove kako bi im se, dodaje, omogućilo da budu konkurentniji.\nPrimetila je da je sve više brenova koji konkurišu iz sektora IT, startupa i turizma, i navela da mnoge zemlje, upravo u tim branšama, grade svoje brendove.\n"I Vlada Srbije kao prioritet postavlja stvaranje stimulativnog ambijenta za poslovanje i razvoj domaćih kompanija i brendova. Poseban fokus je na razvoju malih i srednih preduzeća i preduzetništva, za koji je kroz različite programe podrške u 2017. bilo opredeljeno nešto više od 18 milijardi dinara", naglasila je premijerka.\nO stabilnosti i da je Srbija dobar ambijent za poslovanje, dodaje premijerka, govori i podatak da je Srbija u prvom kvartalu ove godine privukla direktne strane investicije vredne više od 600 miliona evra, što je za pet odsto više nego prošle godine.\nTakođe, ukazuje Brnabić, prošle godine Srbija je privukla 2,6 milijardi evra stranih direktnih investicija, čime je "postigla istorijski rezultat".\nMinistar trgovine, turizma i telekomunikacija Rasim Ljajić istakao je da osim uspešnih sportista, naučnika i studenata, akcija "Najbolje iz Srbije" pokazuje da i kompanije iz Srbije mogu biti dobar brend naše zemlje.\nPročitajte još: Dodeljene nagrade "Najbolje iz Srbije": Jezgro poslovne elite\nIstiče da je među 155 kompanija koje su ušle u uži izbor za dodelu priznanja, ima i onih koje su već sagradile brend i koje su već poštovane kod svojih potrošača, ali da ima i onih koje su tek počele da grade svoj brend.\n"Večeras se dodeljuju nagrade i jednima i drugima, i ne zna se šta je teže, da li stvoriti brend ili očuvati postojeći brend", ukazao je Ljaljić.\nUkazao je i da je ključ brenda u poverenju kupaca i potrošača, a procene su, dodaje, da će u narednih deset godina, zahvaljujući savremenim tehnologijama, navike potrošača sve više promenti, a to će, ukazuje, biti najveći izazov za sva preduzeća.\n"Nadam se da ćemo uspeti zajedno da odgovorimo tim izazovima i verujem da će vaši brendovi ostvariti značajno učešće u rastu BDP-a", poručio je Ljajić dobitnicima priznanja.\nPredsednik PKS Marko Čadež ukazao je da je već 13 godina "Najbolje iz Srbije" način da se potvrdi kvalitet, testira konkurentnost, da se oda priznanje za odgovornost i efikasnost, kao i da se novim igračima na tržištu "otvore vrata".\n"Čini mi se ne postoji zemlja u kojoj je, kao u Srbiji, tako teško reći bravo. Već 13 godina ''Najbolje iz Srbije'' je naš način da kažemo bravo, da nagradimo i podržimo najuspešnije brendove Srbije, a bilo ih je do sada 340", naglasio je Čadež.\nPrema njegovim rečima, među 24 brenda kojima su večeras dodeljena priznanja su stari znanci, velike kompanije, ali i mala i srednja preduzeća kojima se odaje priznanje za odlučnost, uspeh i posebnost, za kvalitet proizvoda i usluga, za efikasno i konkurentno poslovanje...\n"Naše bravo, više nego ikada zaslužuje cela poslovna zajednica Srbije koja je svojim uspesima doprinela da se privreda Srbije izbori sa gubitkom i već treću godinu zaredom posluje profitabilno, smanji broj nezaposlenih, poveća broj zaposlenih, udvostruči neto dobit, osnaži izvoz...", naglasio je Čadež.\nMeđu ostalim dobitnicima priznanja u kategoriji robnih brendova jesu Bakina Tajna Ajvar, Nectar Family, Meridž, P.S. fashion, Gorenje aparati za domaćinstvo...\nNagrada za najbolje uslužno preduzeće dodeljena je Aerodromu Nikola Tesla, koju je primio v.d. direktor aerodroma Saša Vlaisavljević.\nOstali dobitnici nagrada korporativnih brendova jesu Aura kozmetika, NIS, Alfa-Palm, Energy Net.\nPročitajte još: Počinje glasanje za "Najbolje iz Srbije"\nNajbolja turistička manifestacija u promociji Srbije je Tamburica Fest, za najbolji hotel u Srbiji proglašen je "Grand Hotel & SPA", a najbolji "mali" turistički smeštaj jeste Etno kompleks Vrdnička kula.\nPod sloganom ovogodišnjeg takmičenja "Kako se na našem kaže BRAVO", priznanja su uručena u 24 kategorije, među kojima su tri nove - najbolji hotel, najbolji "mali" turistički smeštaj i najbolji organski proizvod.


Uhapšeni recepcioner Ožegović (Muamer,op.a) je rekao da nije ni on brisao snimke, nego da su policajci. Eto, neka se sve utvrdi ko je šta radio, kaže Adamović\nVLADO ADAMOVIĆ Advokat Muamera Budnje za" Avaz": On nema veze s ubistvom Dženana, pretresi zbog brisanja snimaka\nAdamović i Budnjo\nVlado Adamović, advokat Muamera Budnje, čiju je imovinu po naredbi Tužilaštva Bosne i Hercegovine jutros pretresla sarajevska policija, rekao je za portal "Avaza" da državni tužioci provjeravaju sve ono što je radilo Kantonalno tužilaštvo i vode potpuno novu istragu.\nPotvrdio je da tačno da su obavljeni pretresi Budnjinog stana i hotela "Crystal" na Ilidži, ali da su sve dobrovoljno dali šta je traženo.\n- Ovdje je vrlo važno da kažem da Muamer nije uključen u ubistvom niti on ima veze s tim . Ovdje se radi o tome ko je u hotelu "Crystal" brisao snimke i šta s tim ima Muamer Budnjo. Moram reći da kada su snimci obrisani, on nije ni bio u Sarajevu. Ovaj uhapšeni recepcioner Ožegović (Muamer,op.a) je rekao da nije ni on brisao snimke, nego da su policajci. Eto, neka se sve utvrdi ko je šta radio - kaže Adamović za "Avaz"\nU samoj naredbi za pretres sutkinje Tatjane Kosović, kao sudije za prethodni postupak u krivičnom predmetu Memić stoji da su pretresi zbog postojanja osnovane sumnje da je počinjeno krivično djelo organizovani kriminal, pomoć učiniocu poslije učinjenog krivičnog djela.\n- Sve se odnosi na brisanje snimaka - kaže Adamović, naglašavaući da su sve predali policiji što je traženo.\n16.09.2021 u 10:21\n"Avaz" na licu mjesta: Završen pretres u Bosmalu, pogledajte šta je iznijela policija iz Budnjinog stana\n16.09.2021 u 08:41\nMuamer Budnjo Vlado Adamović Dženan Memić


Mitrović: Ova godina je bila uspešna, dinamična dosta se radilo\nredakcija December 30, 2018\t0 Komentara\nU petak je održana godišnja konferencija za medije JP Kolubara, koje upravlja hidrosistemom „Rovni“. Godišnji izveštaj o radu predstavio je direktor Zoran Mitrović.\n„Naš plan za ovu godinu je bio prilično ambiciozan, planirane investicije za 2018.godinu su oko milijardu dinara iz različitih izvora finansiranja.Ova godina je bila uspešna, dinamična dosta se radilo. Cil nam je i ideja što skoriji završetak regulacionog sistema Rovni.Čitav sistem se radi 30 godina u završnoj je fazi, ali nikako da dođe kraj. Našim radom i angažovanjem da sve to dovedemo nameni i da vodom iz sistema Stubo rovni počnu da se snabdevaju opštine koje su učesnici u čitavom projektu“, rekao je direktor Mitrović.\nOd Republičke direkcije za vode tj. Ministarstvo Poljoprivrede koje je i resorno ministarstvo planirana su sredstva za investicije u iznosu 140 miliona dinara. Ta sredstva su se odnosila na završetak radova na objektima same brane i akumulacije.\n„Tokom ove godine utrošili smo sredstva u iznosu od 133.240.000 dinara što iznosi oko 95% planiranih i obezbeđenih sredstava. Iz tog novca u 2018. godini je urađeno izdvojeno oko 50 miliona za završetak saobraćajnice koja prolazi kroz podbranski deo pored krune brane, Stubo, lokacija nove crkve i dalje ka Brezovici preko mosta na Sušici.Ne samo da smo završili tu deonicu koja je nedostajala u dužini od 2,2km već smo asfaltirali jednu deonicu širine asfalta 5 m u dužini od 600m koje se nalazi od same raskrsnice ka podbranskom delu Stuba i novom delu ka Rovnima i Poćuti .Ukupna dužina te saobraćajnice oko 13 km, naglasio je direktor Mitrović.\nSredstva od Republičke direkcije za vode utrošena su za izgradnju objekta u podbranskom delu, objekat se zove „mikro-sita“ koji vrši filtraciju sirove vode iz jezera do promera 10 mikrona Ovaj objekat je vrlo bitan zbog sprečavanja pojave algi u sirovoj vodi koja ide ka postrojenju za preradu vode. Iz Republičke direkcije za vode u 2019. godini planirano je 40 miliona dinara za završetak objekta.\n„Iz sredstava Republičke direkcije za vode tokom ove godine priveli smo kraju i sistem za obaveštavanje i uzbunjivanje. Ovaj sistem ima 24 alarmne stanice dva centra iz kojih se upravlja sistemom. Jedan centar je na samoj brani u komandnoj zgradi, a drugi se nalazi u Ministarstvu unutrašnjih poslova odeljenju za vanredne situacije gde njihovi operateri nadgledaju i rukovode čitavim sistemom. Po zakonu o vanrednim situacijama mi smo bili u obavezi da izgradimo sistem za osmatranje, obaveštavanje i upozoravanje. Po završetku sistema mi ga predajemo na upravljanje MUP-u sektora za vanredne situacije s tim što preduzeću Kolubara ostaje obaveza održavanja“, objasnio je Mitrović.\nDa bi ispunili standarde sanitarne zaštite izvedeni su radovi na objektima, na samoj brani i to na vodozahvatnoj kuli, podbranskom delu objekta.\n„Što se tiče daljih investicija od Ministarstva građevine saobračaja i infrastrukture u 2018.godini smo imali obećanih 70 miliona dinara prilikom posete ministarke Zorane Mihailović krajem aprila 2018.godine. Dogovorili smo se da Ministarstvo građevine finansira nedostajuću projektnu dokumentaciju za čitav sistem Stubo Rovni, taj dogovor je ispoštovan u junu smo raspisali tender izabrali projektante u avgustu potpisali ugovore i već krenuli sa projektovanjem. Vrednost planiranih 70 miliona se sveo na 50 miliona tu smo čak nešto i uštedeli , dosta jeftinije ćemo dobiti sve te projekte. Radi se o dobijanju komletne tehničke dokumentacije sa dobijanjem građevinske dozvole ,znači onog momenta kad bude bila gotova projektna dokumentacija biće urađena i građevinska dozvola. Od avgusta smo krenuli sa projektovanjem najteže deonica ovog projekta i to u tri pravca ka Ubu,Lajkovcu i Lazarevcu.Od Slovca do rezervoara Oštrikovac imali smo mali problem koji je nastao izradom saobraćajnice M-4 odnosno planske dokumentacije za saobraćajnicu gde se saobraćajnica našeg cevovoda od Oštrikovca do petlje u Lajkovcu poklapa sa deonicom puta M4. Kako je Vlada Rrepublike Srbije krajem novembra meseca donela odluku o izradi plana posebne namene iz razloga što saobraćajnica prolazi kroz dve opštine pa su smatrali da bi izradom plana posebne namene dosta ubrzali upodobljavanje te planske dokumentacije u budućem projektovanju brze saobraćajnice M4 u suprotnom bi svaka lokalna samouprava Lajkovac, Valjevo morali da rade plan detaljne regulacije što bi odnelo daloko više vremena .Ideja države je bila da sve to ubrza izradom plana posebne namene koji će biti obuhvaćena saobraćajnica M4 od Iverka do petlje Nepričava.Mi u toku projektovanja ne možemo dobiti lokacijske uslove dok planska dokumentacija ne bude usvojena, zato smo u ovom trenutku malo u zastoju .Ovih dana smo u Ministarstvu građevine imali sastanke i pokušali da iznađemo rešenje kako bi tokom naredne godine uspeli da dobijemo projektnu dokumentaciju. U toku januara meseca imaćemo sastanke sa obrađivačima planova iz odeljenja za urbanizam iz Ministarstva građevine sa Institutom za puteve koji je na tenderu preuzeo obavezu izrade idejnog rešenja brze saobraćajnice M4. Nama je tu neophodno da što pre dobijemo regulacionu liniju te saobraćajnice na potezu Slovac petlja Lajkovac, Slovac- Nepričava u dužini od 3km, a to nas koči za čitavu ovu mrežu na Ubu i Lajkovcu gde je ukupna dužina 27km. Iznašli smo neka rešenja tako da ćemo parcijalno raditi. Projektant će nastaviti da radi od petlje Lajkovac ka Lazarevcu tj. do Očaga, njihovog postrojenja za preradu vode. Nadamo se da će u narednih šest meseci biti pri kraju i plan posebne namene koji se odnosi na ovu deonicu od Slovca do petlje Lajkovac, tako da ćemo uspeti sve to da objedinimo, istakao je direktor Mitrović.\nMinistarstvo građevine obezbedilo je sredstva za izradu projektne dokumentacije novog postrojenja za preradu vode na Pećini.U izradi je projekat za novu fabriku vode kapaciteta 600 lit. u sekundi.\n„Bilo je razmišljanja o vrsti tehnologija koje će se koristiti u toj novoj fabrici da li da se ostaje pri klasičnoj tehnologiji rezervoara taložnih ili da se ide na novu savremeniju tehnologiju ultra filtracije. Za sada neke analize ukazuju da ta klasična tehnologija je prihvatljivija i investiciono jeftinija.Već je projektant uradio generalni projekat za postrojenje Pećina. Očekujemo da to bude gotovo krajem maja početkom juna meseca“, rekao je Mitrović.\nIz projekta sa Ministarstvom građevine je i izrada cevovoda na deonici Mionica-Ljig. Opština Ljig nije bila predviđena da se snabdeva iz sistema Stubo-Rovni . Iz tog razloga radi se izmena planske dokumentacije, a očekuje se da će projekat biti završen u junu-juli mesecu naredne godine.\nNajveće investiciono ulaganje očekivano je od Kancelarije za javna ulaganja. U planu je bilo oko 684 miliona dinara ili 6 miliona eura i to za izgradnju cevovod Paklje- Fabrika vode na Pećini u dužini od 8 km i cevovod na deonici Divci-Mionica prečnika 250 mm u dužini od 6 km. Sredstva su planirana iz kredita Evropske investicione banke. Dostavljena je projektno tehnička dokumentacija, postoje još neke procedure, tako da ovo investiciono ulaganje može realizovati u toku naredne godine.\nGrad Valjevo kroz program kapitalnih subvencija opredelio je u 2018. godini 24 miliona dinara za izvođenje radova u podbranskom delu, na elektro komunikacionim objektima, puštanju postrojenja za preradu vode Rovni u rad ,kao i izradi projektne dokumentacije. Realizovano je oko 90% tih sredstava ili 22 miliona dinara. Najvažnija investicija je izrada projektne dokumentacije za cevovode na pravcu ka Divčibarama.\n„Od rezervoara Gajina bi morala da se radi jedna crpna stanica i dalje bi pravac išao postojećom deonicom cevovoda koji je građen krajem 90-tih godina obuhvatili bi njega i dva rezervoara koji se već nalaze na tom potezu. To je Kamenitovac i Brdo i ono što je bitno za građane Degurića i tih sela koja gravitiraju ka Užičkom putu jeste da bi cevovod Prskavac priključili na ovu trasu cevovoda. Raspisana je javna nabavka izabran je projektant, traži se najbolja varijanta i očekujemo krajem meseca gotovu projektnu dokumentaciju za taj pravac. Od novca iz Grada Valjeva oko 6 miliona utrošili smo na radove na podbranskom uređenju, uređenju komandne zgrade, mobilijara na samoj brani, postavili smo nove saobraćajne znake i kante za smeće. Uradili smo značajnu ne samo saobraćajnu već uopšte signalizaciju za obaveštavanje građana i ljudi koji dolaze na samu branu kao i prilaz brani, postavili smo znakove .To su i zakonske obaveze gde smo upozorili posetioce na opasnosti boravkom u blizini jezera i objekta hidroakumulacije. Tokom 2018.godine bio je planiran i početak izvođenja radova na mini hidro elektarni u podbranskom delu akumulacije. Projekat vodi EPS-a i Institut „ Jaroslav Černi“ s tim što taj objekat mini elektrane je planiran da bude snage 1,3 megavata i kada se bude završio biće ustupljen nama na upravljanje. Očekujemo da ti radovi krenu na proleće“, napomenuo je Mitrović.\nNa kraju izlaganja direktot JP“Kolubara“ Zoran Mitrović, zahvalio se svima koji su pomogli i podržali realizaciju ovogodišnjih projekata.\n„Želim da se zahvalim ljudima iz republičke vlade koji su nam pomogli u prethodnoj godini i sa kojima imamo odličnu saradnju prvenstveno Ministarstvo građevine saobraćaja i infrastrukture ministarki i potpredsednici Vlade Srbije Zorani Mihailović, Branislavu Nedimoviću ministru poljoprivrede šumarstva i vodoprivrede koji je takođe bio kod nas u poseti. Od njih imamo podrški za završetak realizacije čitavog sistema, podršku Grada Valjeva u našem radu i našim nastojanjima da sve ovo privedemo nameni, prvenstveno gradonačelniku dr Slobodanu Gvozdenoviću , Predsedniku Skupštine grada Miloradu Iliću i jako dobroj sradnji sa gospodinom Darkom Glišićem koji nam nesebično pomaže u svemu ovome .\nU čitavoj ovoj priči imamo podršku i od Predsedništva Srbije, od samog predsednika Republike Srbije gospodina Aleksandra Vučića i njegovih saradnika .\nGledajući na prethodnu godinu mislim da je to bila jedna uspešna godina, da smo otvorili neke nove puteve, nove perspektive. Imamo spremne planove i za narednu godinu, zaključio je direktor Mitrović.\nTags: Kolubara, kolubarski portal, kolubarski.info, stubo rovni, valjevo, www.kolubarski.info, zoran mitrovic


Nakon što je ćerka ODLETELA iz njegovog kaveza, otišli i ADVOKATI – Zenski Magazin\nNakon što je ćerka ODLETELA iz njegovog kaveza, otišli i ADVOKATI\nby admin October 22, 2021, 10:09 am 2k Views\n– Tužilac Metju Rosengart puno je puta tvrdio da će istražiti i tužiti Džejmija. Ako i kada to učini, Džejmi će morati da se brani i verovatno će to biti nepovojno za njegovu odbranu – rekao je izvor za strani medij “Page Six”.\nIzvor je takođe rekao da je Džejmiijeva glavna savetnica, Vivijan Li Toren rekla svom klijentu da će mu “trebati druga parnica i da ona i H&K nisu zaintresovani da učestvuju u tome”. Kompanija H&K odlučila je da se povuče sa Džejmijevog slučaja jer suspendovani staratelj nema veliku šansu za pobedu.\nIzvor je takođe otkrio da je Džejmi odstupio s mesta staratelja s već smišljenim planom. Dokumenti kojima se baratalo tokom procesa za starateljstvo biće pregledani, a Džejmi bi navodno trebalo da bude zabrinut zbog lošeg upravljanja ćerkinim sredstvima, ali i zbog narušavanja njene sigurnosti i privatnosti.


Pendarovski: Nadam se skorom susretu s Vučićem\nIzvor: RTS, 07.Maj.2019, 07:40\nNovoizabrani predsednik Severne Makedonije Stevo Pendarovski u intervjuu za "Politiku", navodi da se nada skorom susretu sa predsednikom Srbije Aleksandrom Vučićem. Veruje da pozicija njegove zemlje prema Kosovu ne opterećuje odnose dve zemlje, a lično će, dodaje, učiniti sve da se ti odnosi razvijaju u pozitivnom pravcu.\nStevo Pendarovski podseća da odnosi dve zemlje imaju dugu, bogatu i vrlo pozitivnu >> Pročitaj celu vest na sajtu RTS << istoriju, te posebno naglašava kulturnu bliskost dva naroda.\nKaže i da veruje da pozicija njegove zemlje prema Kosovu ne opterećuje odnose dve zemlje, a lično će, dodaje, učiniti sve da se ti odnosi razvijaju u pozitivnom pravcu.\n"Tu obavezno spada i bilateralni susret sa predsednikom Vučićem, kojem se nadam odmah po preuzimanju funkcije predsednika Republike Severne Makedonije", rekao je Pendarovski za Politiku.\nObjašnjava da će biti predsednik svih građana, jer, kako kaže, predsednik mora da ujedinjuje građane, da podržava dijalog u društvu i da radi na ostvarivanju strateških ciljeva države, a to su članstvo u NATO i EU, što, dodaje, podržava većina građana.\nKaže i da će biti otvoren za nove ideje i predloge, "nezavisno od toga da li je neki predlog bio deo političke platforme mojih protivkandidata".\n"Članstvu u NATO i EU se ne dovodi u pitanje"\n"Tu orijentaciju podržava velika većina građana Severne Makedonije iz svih zajednica. Tu orijentaciju podržavaju Makedonci, ali i Albanci, Turci, Srbi, Romi, Bošnjaci, Vlasi i ostali. Mi smo u parlamentu još 1993. doneli odluku o članstvu u NATO i EU kao cilj naše politike. U tom smislu naše članstvo u tim organizacijama nije pitanje dnevne politike veća strategija koju svi revelantni politički činioci sprovode", napominje makedonski predsednik.\nUpitan ima li rešenje za problem ideoloških, političkih, partijskih i patriotskih deoba, te smatra li da je moguće građane ujediniti u pogledu Prespanskog dogovora, Pendarovski napominje da je taj problem bio vrlo kompleksan, konstatuje da dve zemlje imaju istovremeno dva veoma progresivna premijera Zavea i Ciprasa, te objašnjava da sporazum iz Prespe utvrđuje identitetska pitanja makedonskog naroda, poput makedonskog jezika, kulture, civilizacije.\nTvrdi da je jaz među Makedoncima produbila nacionalistička kampanja rukovodstva političke opozicije i retorika mržnje i straha.\n"Nažalost vidim da su nacionalizam i populizam postali deo političkog života u većini država Evrope, a ni Severna Makedonija nije izuzetak. Najvažnije je ipak da progresivne stranke nude kredibilnu alternativu za većinu građana, koji, i pored ovoga, ne podržavaju politiku podela, straha i mržnje", zaključio je Pendarovski.\nB92: Novine:"Proterali 250.000 Srba, a tuže nas za genocid" ,"Albanci spremaju linč Vučića i Dodika"\nRadio Televizija Vojvodine: Pendarovski: Nadam se skorom susretu s Vučićem\nB92: "Nadam se skorom susretu s Vučićem"\nBeta: Naslovne strane za utorak, 7. maj 2019. godine


Porsche počinje sa ispitivanjem sintetičkog goriva 2022. godine – Danasnje\nHome/Automobili/Porsche počinje sa ispitivanjem sintetičkog goriva 2022. godine\n0 7,830 1 minut citanja\nPorsche će početi sa ispitivanjem sopstvenih sintetičkih goriva 2022. godine, prema rečima šefa auto-moto brenda Franka Vallisera.\nU razgovoru sa evropskim medijima ranije ove nedelje, gospodin Valliser je sugerisao da bi ta goriva bila ekološki prihvatljivija od tradicionalnih alternativa na bazi nafte. Dalje je primetio da bi zamena benzina bila kompatibilna sa postojećim i nemodifikovanim motorima sa unutrašnjim sagorevanjem.\n“Na putu smo, zajedno sa našim partnerima iz Južne Amerike. Sigurno će 2022. godine biti vrlo, vrlo mali obim za prva ispitivanja”, rekao je. “Dug je put sa ogromnim ulaganjima, ali sigurni smo da je ovo važan deo naših globalnih napora da smanjimo uticaj CO2 na transportni sektor “.\ngodine prestižni proizvođač sportskih automobila u vlasništvu Volksvagena najavio je strateško partnerstvo sa Siemens Energi za razvoj održivih „eGoriva“ za masovnu proizvodnju.\nU vreme najave, obe kompanije su tvrdile da će alijansa proizvoditi više od 500 miliona litara sintetičkih goriva godišnje do 2026. godine.\nCarAdvice je kontaktirao Porsche za dalji komentar o statusu programa i vremenskom sledu za javno predstavljanje. Ova priča će biti ažurirana svojim odgovorom.\n2022 Nissan Leaf dobija veliko smanjenje cena, sada počinje ispod 30.000 dolara\n2022 BMV iKs Flov: električni SUV koji menja boju


Novi termini za prijem stranaka u Sremskoj Mitrovici i Staroj Pazovi - JVP "Vode Vojvodine" Novi Sad\nNovi termini za prijem stranaka u Sremskoj Mitrovici i Staroj Pazovi\nNovi termin za rad sa strankama, obveznicima naknade za odvodnjavanje za Sremsku Mitrovicu je ponedeljak 17. maj, zgrada vodoprivrede, Promenada 13, a za Staru Pazovu, utorak 18. maj, zgrada opštine, Svetosavska 11, u periodu od 10-14 časova.\nKako bi se zbog poštovanja epidemioloških mera izbegle gužve, a svi zainteresovani stigli na red, u navedene gradove ići će se dok bude interesovanja obveznika. Na navedene lokacije mogu doći i obveznici iz okolnih mesta i opština.\nU neposrednom kontaktu sa predstavnicima JVP „Vode Vojvodine“ obveznici mogu dobiti odgovore na pojedinačna pitanja u vezi sa rešenjima, dugovanjima, žalbama i reprogramima. Prvi termini rada sa strankama, obveznicima naknade za odvodnjavanje početkom nedelje u Sremskoj Mitrovici i Staroj Pazovi izazvali su veliko interesovanje.


ŽELEZNICE SRBIJE - "Novi život" Osmice\nZahvaljujući razumevanju i velikom angažovanju poslovodstva srpskih železnica, ŽTP “Beograd” je 1995. godine ponovo u svoje vlasništvo vratio "ćirine" stanice u Užicu, kao i stanice Mokra Gora i Kremna. Krajem devedesetih godina građani Mokre gore su dobrovoljnim radnim akcijama uredili celu trasu “Šarganske osmice”.\nŽTP „Beograd“ je 1999. godine donelo odluku o obnovi ove pruge i njenom aktiviranju u turističke svrhe. Od tada se punom parom radi na oživljavanju nekada čuvene Šarganske "osmice", kako bi se od zaborava otrgao deo istorije srpske železnice, a putnicima opet priuštio nostalgičan pisak parnjače i dah romantike prošlih vremena.\nRevitalizacija i obnova nekadašnje pruge uzanog koloseka završena je 2003. godine, a prvi voz, sa muzejskom parnom lokomotivom oznake JŽ 83—173, krenuo je da prevozi turiste i ljubitelje železnice 1. septembra 2003. godine. Mokra Gora je spojena prugom i sa Višegradom 22. septembra 2011. godine, kada je muzejsko –turistčki voz „Nostalgija“, na svoju prvu vožnju preko Vardišta i Dobruna do Višegrada, prevezao prve turiste. IZDVAJAMO


► Makron porekao da Francuska želi da upravlja Libanom\nMakron je danas posetio smrtonosnom eksplozijom razoreni Bejrut i rekao da su libanski lideri i ljudi na ulicama tražili da se "vrati mandatu" kada je to bio francuski protektorat pre jednog veka, izmđu dva svetska rata. On je čvrsto odbacio takvu ideju.\n"Ne možete tražiti od mene da budem zamena za vaše lidere. To nije moguće. U svakom slučaju to neće biti rešenje. Na vama je da ispišite svoju istoriju", rekao je Makron.\nMeđutim, on je stalno aludirao na bliske veze dve zemlje i obećao podršku za Liban posle eksplozije u kojoj je poginulo više od 130 ljudi i na hiljade su povređene, što je još više unazadilo tu zemlju koja je ionako na ivici ekonomskog sloma.\nMakron je obećao da Francuska neće nikada napustiti Liban i Libance, dodavši da "srca francuskog naroda kucaju u ritmu pulsa Bejruta".


Caro Emerald prvi put u Srbiji - Mobile Event Profile - VolimoNet\nCaro Emerald prvi put u Srbiji\nKarte su u prodaji putem Eventim i DD Tickets mreže, kao i prodajne mreže dvorane (informacije na halasportova.rs), po sledećim cenama.\nParter, stajanje – 2900 dinara\nTribina 1 – od 3900 dinara\nTribina 2 – od 3500 dinara\nVIP – od 4500 dinara\nCaro Emerald (Karo Emerald, od njenog punog imena Caroline Esmeralda van der Leeuw) u Beograd dolazi u okviru aktuelne „Emerald Island“ turneje. Ova nežna dama predivnog glasa spojila je u svojoj muzici, kako ističu organizatori, ballroom jazz sa zaraznim mambo gruvom, i postala poznata po izvanrednim živim nastupima. Ona sa sobom donosi leto, ples i bajke iz najlepšeg perioda Holivuda…\nProducenti Jan van Wieringen i David Schreurs, kao i kanadski autor Vincent Degiorgio zaslužni su što je svetska scena postala bogatija za jednu ovakvu zvezdu. Videvši njen jazzy vokal kao savršen za pesmu „Back It Up“, dali su joj 2007. godine šansu, koju je Caro prihvatila i time obezbedila sebi proboj na muzičkoj sceni koji je i zaslužila. Pesma „Back It Up“ našla se dve godine kasnije na njenom debi albumu „Deleted Scenes from the Cutting Room Floor“ a privukla je pažnju javnosti već od prvog emitovanja – i na YouTube-u i na radio stanicama postala je mega hit! Krajem iste godine pojavio se i njen drugi singl „A Night Like This“ koji se ubrzo našao na samom vrhu holandske liste singlova, a 2010. godine postao prilično popularan i u Velikoj Britaniji, gde je uvršten i u „A“ listu BBC Radio One.\nJoš veći uspeh doživela je sa drugim studijskim albumom „The Shocking Miss Emerald“, koji je bio na prvom mestu britanske liste albuma 2013. godine.\nU martu 2017. izdala je EP „Emerald Island“ na kojem se nalazi šest numera inspirisanih exotic-om, muzičkim žanrom iz 50-ih i 60-ih godina, ispunjenim egzotičnim zvukovima i instrumentima. Ovo izdanje objavljeno je povodom „Emerald Island Tour“, najveće turneje u dosadašnjoj karijeri Caro Emerald.


Balkanski spektakl u Beloj kući: Da li Tramp pokušava da dobije svoj „Dejton“ - Sputnjik Srbija\n11:30 05.11.2019 (osveženo 13:48 05.11.2019) Preuzmite kraći link\nList piše da je američki predsednik Donald Tramp uočio priliku da njegova zemlja istupi posle „sukoba“ Berlina i Pariza po pitanju proširenja i navodi da su i Beograd i Priština pozvali Vašington da preuzme vodeću ulogu u ovom procesu.\nAmerički predsednik, ocenjuje list, uopšte nije zainteresovan za suštinu spora između Beograda i Prištine, niti za to „hoće li sporazum između Srbije i Kosova povećati stabilnost ili nestabilnost u regionu“, prenosi agencija STA.\nSve što zanima Trampa, kako se navodi, jeste spektakl koji bi Bela kuća mogla da priredi ukoliko budući sporazum bude potpisan u Vašingtonu.\n„U borbi za reizbor potrebno mu je nešto spektakularno što bi imalo sličnu težinu kao što je Dejtonski sporazum imao za Bila Klintona. Dakle, sve mogućnosti ostaju otvorene, uključujući crtanje novih granica na Balkanu“, piše „Delo“ u tekstu pod naslovom „Balkanski spektakl u Beloj kući“.\nDonald Tramp, Amerika


Analizirati ne samo 24 nego “2004 +” privatizacije – saopštenje – Biro za društvena istraživanja\nBiro za društvena istraživanja (BIRODI) počeo je proces monitorisanja proaktivnog pristupa u ostvarivanju prava na slobodan pristup informacijama od javnog značaja, tako da će u narednom periodu o državnih tela i organa tražiti dostavljanje informacija u elektronski pretraživim bazama koje su relevantne za praćenje društvenih, političkih, pravnih, kulturnih i ekonomskih procesa i fenomena. Dobijene baze će biti statistički analizirane, a analize dostavljane javnosti.\nNa ovaj način Biro za društvena istraživanja želi da postigne dva cilja:\n1. Da testira da li kod državnih organa postoji svest i volja da se primeni proaktivan pristup u davanju informacija, što znači da se ovim želi utvrditi da li su od strane državnih organa tražiocima informacija dostupne samo informacije u formatu koje propisuje Zakon o slobodnom pristupu informacijama, ili je od državnih organa i tela moguće dobiti informacije u formatima koji omogućavaju elektronsku pretragu kao pretpostavku za statističke analize;\n2. Da na, nadamo se, dobijenim podacima izvrši statističku analizu podataka koja će biti nesumnjiv argument u oceni procesa privatizacije kao najznačajnijeg procesa u ekonomskoj sferi, koji ima veliki uticaj na građu društvene strukture tranzicionog društva. Zato je neograničen pristup ovoj bazi ne samo sredstvo evaluacije procesa privatizacije, već neizmerno važan izvor za analizu ekonomske i društvene tranzicije u Srbiji.\nBIRODI je Agenciji za privatizaciju 10. februara 2014. godine uputio zahtev u kome se traži informacije o svim sprovedenim privatizacijama od 2001. godine u elektronskoj i pretraživoj bazi, koja je informatička osnova za pretraživu i neanalitičnu bazu na sajtu Agencije za privatizaciju.\nKoristimo priliku da naglasimo da je dobijenje ove baze u direktnoj korelaciji sa stvarnom voljom za borbu protiv korupcije. Pored 24 slučaja potencijalne korupcije, među kojima ima i slučajeva privatizacije, a na koje je ukazao Savet za borbu protiv korupcije i koji se razmatraju nakon pritiska Evropske Unije, smatramo da je na ovaj način uz minimalno uložen napor moguće doći kako do fenomenologije korupcije u privatizaciji, tako i do potencijalnih tačaka koje bi samo tužilaštvo moglo da ispita u predistražnom postupku. Sve ovo u okvru proaktivnog pristupa koji je jedan od elementa reforme koja se nalazi pred tužilaštvom u okviru procesa pridruživanja EU.\nBiro za društvena istraživanja o ovoj incijativi upoznaće Poverenika za informacije od javnog značaja kod koga želi da pokrene inicijativu izmene Zakona o slobodnom pristupu informacijama od javnog značaja kako bi i davanje depersonalizovanih baza podataka, koje bi garantoval nekršenje Zakona o zaštiti podataka o ličnosti, bilo zakonski uređeno na pozitivan način.\nPokretanje ove incijtive je u funkciji praćenja i zagovoranja pre svega odgovornosti izvršne, zakonodavne i sudske vlasti, ali i evalucije i zagovaranja promena civilnog društva u okviru pristupanja EU. Zbog toga BIRODI u konkrentom slučaju, kao i pri iniciranju izmene zakonskog okvira u pravcu proaktivnog pristupa u davanju informacija od javnog značaja, očekuje podršku i pomoć Vladine Kancelarije za saradnju sa civilnim društvom.\nPreuzmite saopštenje: Saopstenje BIRODI neophodan proaktivan pristup u davanju informacija od javnog znacaja\nPreuzmite zahtev za pristup informaciji od javnog značaja: Zahtev za pristup informaciji od javnog znacaja\nPrvu sedmicu kampanje za predsedničke izbore...\nUrušavanje regulatornih mehanizama – put ka cenzuri i divljoj regulaciji\nPoslednja dešavanja u slučaju izbora članova...\nRezultati monitoringa medijskog izveštavanja u drugoj...


SK ASI-MUR / СК АСИ-МУР / CS IAS-AIT / UC ASI-IWA : Hoće plate i raskid ugovora\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 25 of Jan, 2021 [00:39 UTC]\nHoće plate i raskid ugovora\nČetvrtak 08. December 2005. [07:52:00 UTC] (2732 čitanja)\nŠabac - Već treću sedmicu radnici "Zaštite bilja" su u štrajku jer im rukovodstvo fabrike nije ispunilo zahteve. Oni traže isplatu zaostalih plata koje kasne tri meseca i pokretanje proizvodnje, ali i raskid kupoprodajnog ugovora od Agencije za privatizaciju. Novi vlasnik Živan Jojić, kako kažu u štrajkačkom odboru, nije ispunio obaveze iz ugovora, a po njima nije imao pravo ni da kupi firmu.\nTo argumentuju činjenicom da je firma Živana Jojića "Brazda kop" bila dužnik šabačkoj fabrici pesticida. U međuvremenu, dva obezbeđenja koje je gazda poslao napustila su fabriku. Štrajkači hoće plate odmah i raskid kupoprodajnog ugovora.\n[ Vreme izvršavanja: 0.16 sekundi ] [ Korišćena memorija: 3.85MB ] [ 144 upita baze podataka ] [ GZIP Disabled ] [ Opterećenje servera: 0.36 ]


Stručno osposobljavanje za Lovočuvara - Otvoreni Univerzitet "Nikolija Đina Stanojević"\nStručno osposobljavanje za Lovočuvara\nLovočuvar radi na očuvanju i održanju faune u okruženju. Snabdeven je službenom uniformom i legitimacijom, motornim vozilom i drugom neophodnom opremom.\nOsposobljavanje za Lovočuvarpodrazumeva:\nVodi brigu da se lovištima ne nanosi šteta prekomernim odstrelom divljači i samim tim ne poremeti lanac ishrane. Da bi se lovište održalo, lovočuvar se brine o zaštiti mladunaca i održavanju životinjskih vrsta na području na kome je angažovan. Lovočuvar obilazi prostor lovišta i prati stanje u njemu, obaveštava nadležne organe ukoliko uoči neku nepravilnost ili potencijalni izvor opasnosti za biljni i životinjski svet u lovištu. Ima ovlašćenje da sačinjava zapisnik o uočenim nezakonitim radnjama i da uz potvrdu privremeno oduzima divljač, pse, prevozna sredstva\nPraktični rad: Vrši u Sumarskim preduzecima sa kojima Univerzitet sarađuje, a na praksu će polaznik biti upućen u roku od 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo na poslovima Lovočuvara.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika: Tehnologija zanimanja za Lovočuvar, Osnovi Lovočuvar i Organizacija i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nPolaganje ispita: Nakon realizovanog plana i programa i završene praktične obuke, polaznik polaže ispite iz četiri predmeta: Tehnologija zanimanja za Lovočuvara Osnovi Lovočuvara Organizacija i zaštita na radu\nPo uspešno položenim ispitima, polaznik dobija diplomu i sertifikat stručne osposobljenosti Lovočuvara sa kojom može raditi u privatnom ili državnom preduzeću.\nZa polaznike koji su radili ili rade kaoLovočuvari – provera stručne osposobljenosti. Univerzitet organizuje proveru stručne osposobljenosti za polaznike koji su radili ili rade na poslovimaLovočuvara, a nemaju diplomu i sertifikate da su osposobljeni za obavljanje delatnosti.


Sava Vidanović: Generali iritiraju vladu\nPosle jedne ovakve neverovatne tvrdnje da socijalisti nece ostati dosledni pretnjama da ce izaci iz vlade u koliko dodje do hapsenja generala. To se potvrdjuje izjavom da su Pavkovic i Lukic bili akteri hapsenja Milosevica i Slivancanina i da su zbog toga omrazeni ne samo kod socijalista vec i u narodu. Ovakve tvrdnje su malo verovatne i lansirane su u trenutku svrsenog cina hapsenja generala,da bi se stvorila pometnja kod naroda i neutralise otpor akciji hapsenja.\nDa bi se videlo sta je iz ovoga tacno a sta nije, neizostavno se moraju pojaviti socijalisti da javno demantuju ili potvrde te izjave.\nOdbijanje generala Pavkovica i Lukica da se dobrovoljno predaju Hagu, kako je navedeno ,revoltira vladu. Zasto se vlada revoltira ako Pavkovic i Lukic nisu uslov za ocenu izvodljivosti i partnerstvo za mir.I dalje se insistira na njihovo hapsenje i predaje Hagu kao uslov saradnje Sustina je u obecanom roku isporuke generala i to do kraja marta. U koliko do toga ne dodje, nema nista od ocene prolaznosti. Vlada sigurno pada u koliko socijalisti ostanu dosledni obecanju da izlaze iz vlade u koliko se generali silom predaju Hagu. U protivnom socijalisti ce na sledecim izborima zavrsiti svoju politicku karijeru. Ista sudbina ceka i Draskovica zbog njegove tiranije u SPO i politicke nezrelosti u diplomatiji.\nPosted by Sava at 24.3.05


Skandal u EU: Ista Milka i prašak za sve, ili… – BiGportal.ba\nSkandal u EU: Ista Milka i prašak za sve, ili…\nPremijer Slovačke Robert Fico dao je rok do jeseni EK i njenom šefu Žan-Klodu Junkeru da počnu da rešavaju problem različitog sastava istih namirnica.\nZbog različitih proizvoda za tržišta “stare” i “nove Evrope”, Fico je zapretio da bi Slovačka mogla da uvede jednostrani embargo i protera zapadne namirnice iz slovačkih restorana.\n“Zemlje Višegradske grupe su već ranije upozoravale na taj problem, ali mere Evropske komisije su nedovoljne. Komisija ima dovoljno informacija da, ako hoće, pripremi zakone kojima bi naredila da ko želi da prodaje proizvod u istom pakovanju, mora da ima isti kvalitet”, kazao je danas Fico novinarima u Bratislavi.\nUpozorenje premijera i ultimatum Evropskoj komisiji da nešto preduzme do jeseni, dolaze posle velikog zvaničnog testa u susednoj Češkoj gde je, na zahtev Ministarstva poljoprivrede, testiran 21 proizvod u varijantima za tržišta Nemačke, Austrije, Češke, Slovačke i Mađarske, čime se pokazalo da su na istoku Evrope samo tri bila istog kvaliteta kao za zapadna tržišta.\nČeški ministar poljoprivrede Marjan Jurečka predstavio je rezultate testa na ministarskom zasedanju u Briselu, a pred zapadnim kolegama se ogorčeno razmahivao s dve kutije prerađene zamrznute ribe za prženje (“fish fingers”) za nemačko i češko tržište – proizvodima koji su u testu najgore prošli.\nFico je pokazao da su te riblje prerađevine (“fish fingers”) istog naziva i internacionalnog proizvođača u istom pakovanju za austrijsko tržište imale 300 grama, a za slovačko 280 grama, da je austrijski kupac dobio 65 odsto mesa, a slovački svega 58 odsto, i sve ipak za istu cenu od 2,99 evra.\n“To prerasta u veliki međunarodni skandal, istu atmosferu osećam u susednim zemljama. Ne mogu da prihvatim da od Slovaka prave neke građane nižeg reda”, rekao je Fico.\nSlovački premijer najavio je da će se nastojanja da i Poljaci, Česi, Slovaci i Mađari za isti novac dobiju pdojednako kvalitetne proizvode kao Nemci, i da prestanu da budu “kanta za đubre Zapada” i nadnacionalnih kompanija naći na dnevnom redu sustrašnjeg susreta premijera Višegradske četvorke u Budimpešti.\nFico želi da o tom problemu razgovara i sa šefom Evropske komisije Junkerom i daje EU rok do jeseni da počne nešto da preduzima, jer će u suprotnom Slovačka pribéci jednostranim merama.\nNadnacionalne kompanije brane se da je za gori kvalitet njihovih proizvoda u postkomunističkim članicama EU kriv navodno lokalni ukus potrošača, a kod praška za pranje, Čehe je zasmejalo objašnjenje da Česi na odeći “prave drugačije fleke” nego Nemci.